title: John James Rickard Macleod

text: Macleod syntyi Skotlannissa ja opiskeli Aberdeenin yliopistossa. Valmistuttuaan hän lähti vuodeksi Leipzigin yliopistoon. Sieltä palattuaan hän sai töitä Lontoosta London Hospital Medical Schoolista. Sieltä hän siirtyi vuonna 1903 Yhdysvaltoihin, Ohioon, ja sieltä edelleen McGill-yliopistoon Kanadan puolella Montrealissa vuonna 1916. Vuonna 1918 hän siirtyi Torontoon, jossa työskenteli yhdessä insuliinin toisen keksijän Fredrick Bantingin kanssa. Vuonna 1928 hän vihdoin palasi synnyinmaahansa ja työskenteli Aberdeenin yliopistossa kuolemaansa asti.


title: Monoklonaalinen vasta-aine

text: Monoklonaaliset vasta-aineet (mAb tai moAb) ovat samasta hybridoomasolusta kloonattujen samanlaisten immuunisolujen tuottamia identtisiä monospesifisiä vasta-aineita. Kohteeseensa sitoutuvia monoklonaalisia vasta-aineita on mahdollista tuottaa lähes mitä tahansa ainetta vastaan, jolloin niitä voidaan käyttää valitun aineen paljastamiseen tai puhdistamiseen. Monoklonaalisten vasta-aineiden tuottamisesta on tullut tärkeä keino biokemiassa, molekyylibiologiassa ja lääketieteessä. Kun monoklonaalisia vasta-aineita käytetään lääkkeenä, vaikuttavan aineen nimelle annetaan suomen kielessä päätteeksi "-mabi".


title: Monoklonaalinen vasta-aine

text: Monoklonaalisia vasta-aineita käytetään laajasti diagnostiikka- ja tutkimusreagensseina. Niiden käyttöönotto ihmisten terapiaan on ollut hitaampaa. Ongelmia ovat tuottaneet muun muassa sytotoksisten eli soluja tuhoavien vasta-aineiden käyttöön liittyvä riski sytokiinistimulaatiosta, solujen hajoamisriski, riski fysiologisten toimintojen lamaantumisesta ja elimistön yliherkkyysreaktiot vieraita vasta-aineita kohtaan. Vasta-aineterapian alkuaikoina vasta-aineet olivat hiiristä peräisin, mikä aiheutti immuunivasteen potilailla, jolloin seurauksena saattoi olla hoidon tehon häviäminen. Nykyisin monoklonaalisia vasta-aineita muokataan geenitekniikan avulla ihmismäisemmiksi, jolloin muokattuja vasta-aineita kutsutaan kimeerisiksi tai humanisoiduiksi riippuen ihmismäisten ja hiireltä peräisin olevien osuuksien suhteesta. Monoklonaalisia vasta-aineita käytetään nykyisin eri syöpien ja autoimmuunisairauksien, kuten reuman, hoitoon.


title: Luettelo Suomessa rauhoitetuista selkärangattomista

text: Suomessa voimassa olevan luonnonsuojeluasetuksen (14.2.1997/160) liitteen 2 (19.6.2013/471) sekä kalastusasetuksen 18§ (12.2.1993/179) mukaan alla luetellut selkärangattomat eläimet ovat rauhoitettuja koko maassa. Merkintä D2 tarkoittaa lajin kuuluvan lisäksi Euroopan unionin luontodirektiivin liitteessä II lueteltuihin lajeihin, joiden suojelemiseksi on osoitettava erityisten suojelutoimien alueita ja merkintä D4 tarkoittaa lajin kuuluvan luontodirektiivin liitteessä IV lueteltuihin, EU:n alueella tiukkaa suojelua edellyttäviin lajeihin.


text: Ahvenanmaalla rauhoitetuista ("fridlysta") ja erityisesti suojeltavista ("särskilt skyddsvärda") lajeista säädetään maakunnan omassa säädöksessä Landskapsförordning om naturvård (12.11.1998/113) . Merkintä SS tarkoittaa erityisesti suojeltavaa lajia.


title: Nordic Trophy Finland

text: Nordic Trophy Finland on jääkiekkoturnaus, jossa pelaavat kuusi SM-liigan joukkuetta. Turnaus käydään ennen varsinaisen liigakauden alkua elokuussa.


title: Nordic Trophy Finland

text: Turnaus perustettiin, kun Nordic Trophy-turnauksen jatko oli epäselvä.


title: Tōhokun yliopisto

text: Tōhokun yliopisto (, lyhennetty usein 東北大, "Tōhokudai") sijaitsee Sendain kaupungissa Japanissa. Kyseessä on yksi Japanin suurimmista ja vanhimmista valtiollisista yliopistoista; vuonna 2008 siellä oli opiskelijoita 17 847. Tōhokun yliopisto koostuu 10 tiedekunnasta ja 18 tutkijakoulusta.


title: Tōhokun yliopisto

text: Tōhokun yliopisto perustettiin vuonna 1907 kolmantena keisarillisena yliopistona Japanissa, kaksi muuta olivat Tokion ja Kioton keisarilliset yliopistot. Se oli ensimmäinen Japanin valtiollinen yliopisto, joka otti opiskelijoikseen myös naisia vuonna 1913. Yliopiston aiempi nimi "Tōhokun keisarillinen yliopisto" vaihdettiin vuonna 1947 nykyiseksi nimeksi "Tōhokun yliopisto".


title: Tōhokun yliopisto

text: Tōhokun yliopistolla on viisi kampus- eli yliopistoaluetta Sendain kaupungissa:


title: Mannaanit

text:
Mannaanit ovat luonnossa yleisiä kasvipolysakkarideja. Niitä esiintyy
runsaasti muun muassa havupuissa (kuten kuusen galaktoglukomannaani, GGM). Niiden kaupallista potentiaalia tutkitaan esimerkiksi elintarviketeollisuudessa.


title: The Critic

text: The Critic on yhdysvaltalainen animaatiosarja, jota tehtiin vuosina 1994 ja 1995. Se kertoo New Yorkissa elävästä elokuvakriitikko Jay Shermanista. Shermanin äänenä esiintyy Jon Lovitz. Sarjan suunnittelivat Al Jean ja Mike Reiss, jotka olivat aiemmin työstäneet Simpsonit-sarjaa.


title: Hudson Maxim

text: Hudson Maxim (1853–1927) oli yhdysvaltalainen keksijä ja kemisti, jonka kehittämiä räjähteitä käytettiin laajasti ensimmäisessä maailmansodassa. Hänen veljensä Hiram Maxim teki myös aseisiin liittyviä keksintöjä.


title: Matka kauhuun

text: Matka kauhuun ("Journey into Fear") on yhdysvaltalainen film noir -elokuva vuodelta 1943. Sen vakoilutarina sijoittuu Istanbuliin. Elokuvan näyttelijöinä oli useita jäseniä Orson Wellesin Mercury Theatre -ryhmästä.


title: Miko (shintolaisuus)

text: Miko () on japanilainen temppelineitsyt tai jumaluudelle pyhittäytynyt neito, joka palvelee shintolaisessa pyhäkössä. Muinoin sanalla tarkoitettiin naisshamaania tai henkivälittäjää, joka välitti kamien sanomia.


title: Miko (shintolaisuus)

text: Japanin sana miko tai "fujo" "shamaanitar; temppelineito" kirjoitetaan useimmiten 巫女 yhdistäen kanjit 巫 ("shamaani") ja 女 ("nainen", "naispuolinen"). Kiinassa "wunu" 巫女 (tai toisin päin "nuwu" 女巫) tarkoittaa "naisshamaania", "noitaa" tai "velhonaista". Miko kirjoitettiin vanhastaan 神子 (kirj. "kami-lapsi") ja 巫子 ("shamaanilapsi").


title: Miko (shintolaisuus)

text: Mikot tunnetaan monilla nimillä; Fairchild (1962:119-122) luetteloi 26 termiä "pyhättöön sitoutuneelle mikolle" ja 43 termiä "pyhättöön sitoutumattomalle mikolle". Yleisiä nimityksiä ovat 市子 ("ichiko", kirjaimellisesti "tori/kylä-lapsi"); "naismeedio" tai "ennustaja", 霊媒 ("reibai", "henkien puhemies"), "henkivälittäjä" ja "itako" (いたこ, "(usein sokea) naisshamaani").


title: Miko (shintolaisuus)

text: Mikoperinne pohjautuu muinaisiin japanilaisiin naisprofeettoihin, jotka vaipuivat transsiin ja välittivät jumalten viestejä samaan tapaan kuin pythiat ja sibyllat muinaisessa Kreikassa.


title: Miko (shintolaisuus)

text: Noin vuonna 712 kirjoitettu osittain myyttinen Kojiki-historiikki sisältää mahdollisesti vanhimman viittauksen mikojen transsitanssiin. Japanin mytologiassa on tarina, jossa auringon jumalatar Amaterasu suuttui veljelleen Susanoolle ja sulkeutui luolaan, jolloin taivas pimeni. Palauttaakseen valon maailmaan jumalat suunnittelivat tempun ja ripustivat peilin jalokivin koristeltuun sakaki-puuhun. Hurjan juhlinnan jumalatar Uzume suoritti shamanistisen tanssin Amaterasun houkuttelemiseksi ulos luolasta.


title: Miko (shintolaisuus)

text: Kuullessaan jumalien naurunremakan Amaterasu tuli luolastaan ja lumoutui peilikuvastaan. Näin päivänvalo tuli palautetuksi. Kulyn mukaan eräs perinteikäs mikokoulukunta "väitti polveutuvansa Uzume-jumalattaresta".


title: Miko (shintolaisuus)

text: Mikot ovat perushahmoja japanilaisessa kirjallisuudessa, elokuvassa, mangassa ja animessa.


title: Miko (shintolaisuus)

text: Zeami Motokiyon kirjoittamassa 1400-luvun Nō-draamanäytelmässä Aoi No Ue miko nimeltä Teruhi karkottaa Rokujon hengen Aoin ruumiista.


title: Miko (shintolaisuus)

text: Akira Kurosawan elokuvassa "Rashomon - paholaisen portti" vuodelta 1950 murhattu samurai todistaa mikon kautta.


title: Miko (shintolaisuus)

text: Suositussa anime- ja mangasarjassa Inuyasha päähenkilö Inuyashan kuollut rakastettu Kikyō oli eläessään miko.


title: Miko (shintolaisuus)

text: Anime- ja mangasarja Sailor Moonissa Hino Rei eli "Sailor Mars" on nykyaikainen miko.


title: Miko (shintolaisuus)

text: Mangassa ja animessa mikot kuvataan usein pahoja henkiä tai demoneita vastaan taistelevina sankarittarina. Heillä kuvataan olevan yliluonnollisia - tai taikavoimia, ja usein myös kykyjä ennustamisessa tai taistelulajeissa. Länsimaisissa roolipeleissä mikot vastaavat joskus pappeja tai valkoisia noitia. Joissakin romanttisissa bishōjo-videopeleissä ja visual noveleissa miko kuvataan viehättävänä mutta sovinnaisena tyttönä. Fiktiivinen "kuro miko" 黒巫女 "musta miko" on perinteisen mikon paha vastine; esimerkiksi mangassa Asagiri no miko kuro mikoilla kuvataan olevan taitoja demonologiassa ja mustassa magiassa.


title: PERT

text: PERT ("Program Evaluation and Review Technique") on menetelmä, jonka avulla voidaan suunnitella ja aikatauluttaa kompleksisen projektin kulkua olosuhteissa, joissa ei ole mahdollista etukäteen arvioida tarkkaan yksittäisten projektin tehtävien viemää aikaa.


title: PERT

text: PERT-menetelmä kehitettiin alun perin helpottamaan suurten ja monimutkaisten hankkeiden projektinhallintaa. Se pyrkii ottamaan huomioon ja tekemään näkyväksi sen epävarmuuden, joka projektien aikataulujen laadintaan tyypillisesti liittyy. Tiettävästi menetelmää käytettiin menestyksekkäästi Yhdysvaltain laivaston Polaris-ohjuksen kehittäneessä Fleet Ballistic Missiles Program -ohjelmassa.


title: PERT

text: PERT-menetelmän käyttö edellyttää sitä, että projektien eri tehtävistä voidaan piirtää vuokaavio, ns. "toimintaverkko", jossa projektin eteneminen ja eri tehtävien väliset riippuvuudet tulevat esiin. Myös eri tehtävien vaatimasta ajasta on pystyttävä antamaan jonkinlaiset skaala-arviot. PERT-menetelmä perustuu siihen, että tehtävien kestoaikojen vaihteluvälistä voidaan tehdä tilastollisia analyysejä.


title: PERT

text: Kun projektin toivottu valmistumisajankohta on tiedossa, voidaan PERT-menetelmällä laskea, mikä on todennäköisyys sille, että projekti saadaan valmiiksi juuri siihen ajankohtaan mennessä. Myös projektin seurantaa helpottamaan asetettujen välitavoitteiden, eli virstanpylväiden (ns. "milestone"), toivottujen päivämäärien kohdalla voidaan tehdä vastaavat todennäköisyysalaskelmat.


title: PERT

text: PERT-menetelmän vahvuutena on pidetty sitä, että se korostaa aikatauluarvioiden epävarmuutta, kertoen vain ajakohdan, johon mennessä jonkin projektin vaihteen voi odottaa valmistuvan. PERT-kaavio tuo myös hyvin esiin projektin ns. kriittisen polun, ja kiinnittää huomion niihin tehtäviin, joilla on suurin vaikutus projektin riskiin epäonnistua.


title: PERT

text: PERT-analyysiin ensimmäinen vaihe on PERT-kaavion piirtäminen. PERT-kaavio on toimintaverkko, joka kuvaa projektin etenemisjärjestystä, ja eri tehtävien suoritusjärjestys ja keskinäiset riippuvuudet tulevat siitä esille. Suoritettavia tehtäviä kuvataan nuolilla, jotka johtavat yhdestä projektivaiheesta toiseen. Kaaviossa tehtävät voidaan yksilöitä vaikkapa kirjaimilla (tehtävä A, tehtävä B, jne). Projektivaiheita taas voidaan kuvata laatikoilla, joita nuolet yhdistävät.


title: PERT

text: Tässä pienessä esimerkissä arvioimme seuraavanlaista, kuvitteellista ohjelmistoprojektia, jossa projektihenkilökunnan pitää suorittaa seuraavat tehtävät:


title: PERT

text: Näillä tiedoilla voimme piirtää tilanteesta toimintaverkon (ks. Kuva 1). Kuvassa projektin tehtäviä kuvaaviin nuoliin on merkitty ko. tehtävän tunnistekirjain. Projektin vaiheita kuvaaviin laatikkohin on merkitty vasempaa yläkulmaan ko. vaiheen tunnistenumero. Näin esimerkiksi nuoli C kuvaa heti projekti alussa aloitettavaa tehtävää "ohjelmamoduulin Y suunnittelu". Sen suorittamisen jälkeen ollaan vaiheessa 3, jolloin toteutussuunnitelma moduulille Y on siis valmis.Huomaa, että mikäli tiettyyn projektivaiheeseen voidaan saapua useita eri nuolireittejä pitkin, kaavio tulee ymmärtää siten, että kaikkien nuolten kuvaamien tehtävien tulee olla valmiita, ennen kuin ko. vaiheeseen asti on todella päästy. Esimerkiksi vaiheeseen 6 voidaan saapua kolmea eri reitti pitkin: A+B+E, C+D+E tai F+G. Jotta vaihe 6 olisi saavutettu, pitää siis kaikkien tehtävien A-G olla ensin suoritettu. Toimintaverkko kuvaa näin reaalimaailman tilannetta: jotta vaiheen 6 jälkeen voitaisiin suorittaa suunniteltu ohjelmiston integrointitestaus (tehtävä H), pitää testattavan ohjelmiston toki olla ensin suunniteltu, toteutettu ja integroitu, sekä testauksessa ajettavaksi tarkoitetun ingegrointitestisetin suunniteltu ja toteutettu.


title: PERT

text:
Seuraavaksi pitää arvioida, kuinka kauan aikaa kunkin yksittäisen tehtävän suorittaminen voi viedä.
"Optimistinen aika-arvio" "t" on arvaus siitä, kuinka nopeasti tehtävän voisi saada suoritetuksi, jos kaikki mahdollinen sujuisi hyvin – pois lukien suoranaiset ihmeet. "Normaali aika-arvio" "t" on arvio siitä, kuinka kauan aikaa vastaavanlaisten tehtävän tekeminen yleensä vie. "Pessimistinen aika-arvio" "t" taas näkemys tehtävän kestosta sillon, jos kaikki ko. tehtävään liittyvät, suhteellisen todennäköiset riskit toteutuvat.


title: PERT

text: "Ennuste" projektin tehtävän todellisesta kestosta, "t", lasketaan seuraavalla kaavalla, jossa normaaliarvio saa isomman painotuksen kuin muut arviot.


PERT


title: PERT

text: Oletamme nyt, että kuvitteellisen esimerkkiprojektimme henkilökunta on saanut tutustua projektin tuleviin tehtäviin, ja antanut parhaat arvionsa tehtävien kestoista, harkiten tarvittua aikaa niin parhaassa, tavallisessa kuin pahimmassakin tilanteessa. Ao. taulukossa on esitetty eri tehtäville arvioidut kestot, sekä niistä ym. kaavalla laskettu tehtävän ennustekesto.


title: PERT

text: Kun yo. taulukosta saatavat eri tehtävien ennustekestot sijoitetaan PERT-kaavioon (ks Kuva 2), voimme sen jälkeen laskea, kuinka kauan projektivaiheeseen pääseminen voi pisimmillään kestää. Kaaviossa on merkitty kunkin tehtävän tunnistekirjaimen alle ko. tehtävän ennustettu kesto, "t".


title: PERT

text: Tehtävien ennustettuja kestoja yhteen laskemalla päätellä koko suorituspolun kesto, tiettyyn vaiheeseen saakka:


title: PERT

text: Eri suoritusreittien pisimät kestot merkitään PERT-kaaviossa projektin ko. vaihetta kuvaavan laatikon vasempaan alanurkkaan (ks. Kuva 3).


title: PERT

text:
Kaaviosta saadaan nyt hyvä käsitys siitä, miten projekti todennäköisesti etenee. Voidaan huomata, että pisin suoritusreitti kulkee tehtävien C ja D kautta – ohjelmamoduulin Y suunnittelu ja toteutus ovat siis projektin
kannalta kriittisiä tehtäviä. Projektin kriittinen polku on merkitty kaavioon punaisin tehtävänuolin.


title: PERT

text: Kaaviosta voidaan myös huomata, että välivaiheen 6 saavuttaminen aikataulussa näyttää varsin mahdolliselta, koska "t(vaihe 6)" on vain 51,5 päivää, mutta vaiheen varsinaisena tavoitteena on vasta 60. päivä. Koko projektin suorittaminen aikataulussa näyttää sekin mahdolliselta, vaikkakin välitavoitetta pienemmälä marginaalilla, koska "t(vaihe 8)" on 77.5 päivää, ja koko projektin olisi tarkoitus valmistua 80. päivään mennessä.


title: PERT

text: Tietyn tehtävän kestoarvioiden "keskihajontaa" (merk. "s") voidaan pitää jonkinlaisena mittarina siitä, kuinka epävarmaa ko. tehtävän suorittamisen onnistuminen on. Mitä kauempana tehtävän optimistinen ja pessimistinen aika-arvio ovat toisistaan, sitä sitä epäluottavampi on myös koko arvio siitä, kuinka paljon aikaa tehtävän suorittamiseen voi ylipäätään kulua. Tehtävien kestoarvoiden keskihajonta voidaan laskea seuraavalla kaavalla:


title: PERT

text: Ao. taulukossa on esitetty eri tehtävistä annetuille aika-arvioille laskettu keskihajonta:


title: PERT

text: PERT-kaavioon merkitään nyt eri tehtävien kestoille lasketut keskihajonta-arvot (ks. Kuva 4). Saatuja keskihajonta-lukuja tarvitaan jatkossa projektin aikataulussa pysymisen todennäköisyyden laskemiseen.


title: PERT

text: Projektin tietyn vaiheen keskihajonta riippuu vaiheeseen tuovan suorituspolkun keskihajonnasta. Tietyn suorituspolun tehtävien keskihajonta-arvoja ei voi laskea yhteen suoraan, vaan ensin on laskettava polun eri tehtävien keskihajontojen "neliöt" yhteen, ja sitten otettava tästä summasta neliöjuuri. Esimerkiksi suorituspolun (A+B) keskihajonta lasketaan siis kaavalla


title: PERT

text: Mikäli suorituspolkuja tiettyyn vaiheeseen pääsemiseksi on useita, katsotaan suorituspolkujen suurin keskihajontaluku ko. vaiheen keskihajonta-arvoksi. Tässä esimerkki laskukaavasta, projektin vaiheeseen 4 liittyen:


title: PERT

text:
formula_4"" formula_5
Vaiheeseen 4 liittyvä keskihajonta-arvo on siis tässä suurin niistä keskihajontaluvuista, jotka ovat laskettavissa ko. vaiheeseen liittyvistä suorituspoluista (A+B) tai (C+D).


title: PERT

text: formula_4"" formula_7


title: PERT

text: PERT-kaavioon merkitään nyt viimeisessä vaiheessa kullekin projektivaiheelle ym. menetelmillä lasketut keskihajonta-arvot. Luku merkitään kaaviossa projektivaihetta kuvaavan laatikon oikeaan alanurkaan (ks. Kuva 5).


title: PERT

text: Projektin tietyn vaiheen aikataulussa saavuttamisen todennäköisyytta voidaan nyt arvioida ko. vaiheen tunnusluvulla "z". Tunnusluku lasketaan kaavalla:


title: PERT

text: jossa "T" on tarkasteltavalle vaiheelle asetettu tavoiteaika, "t" vaiheen ennustettu saavuttamisaika, ja "s" ko. vaiheelle laskettu keskihajonta-arvo. Näin voidaan laskea z-arvot niille kahdelle projektivaiheelle, joille olemma asettaneet tavoitearvon:


title: PERT

text: Tavoiteaika T = 60 päivää, ennustettu aika t = 51,5 päivää, ja vaiheen keskihajonta-arvo s = 2,61.


title: PERT

text:
Nyt formula_9.
Nyt formula_10.
Ym. z-arvot voidaan nyt muuttaa todennäköisyyksiksi standardinormaalijakauman avulla (ks. Kuva 6). Kuvassa näkyvä vihreä funktio on standardinormaalijakauman kertymäfunktio (eli formula_11 siten, että formula_12 ja formula_13). Tarkempi taulukko funktion arvoista ("Approximate values of the standard normal distribution function") on saatavilla esim. osoitteessa http://www.fmi.uni-sofia.bg/vesta/Virtual_Labs/tables/tables1.html.Koko projektin onnistumisen mahdollisuuksia voisi siis ehkä yrittää parantaa, esim. aikaistamalla vaiheen 6 suunniteltua tavoitepäivää, jolloin integrointitestaus (tehtävä H) pääsisi alkamaan aikaisemmin.


title: PERT

text: PERT-menetelmässä oletetaan, että projektin tehtävien määrä on riittävän suuri ja ne ovat toisistaan tilastollisesti riippumattomia. Tällöin myös tehtävien ja koko projektin laskennallinen kokonaisaika ja tehtävien suoritusajoissa esiintyvä vaihtelu ovat normaalisti jakautuneita, ja todennäköisyyksien arviointi standardinormaalijakauman avulla on mahdollista ja järkevää.


title: PERT

text: Pienissä projekteissa (kuten sivulla olleessa kuvitteellisessa ohjelmistoprojektissa), joissa on vain vähän tehtäviä, ym. olettamus ei aina pidä paikkaansa, ja PERT-menetelmällä saadut tulokset eivät ole luotettavia.


title: Tiedän mitä teit viime kesänä 3

text: Tiedän mitä teit viime kesänä 3 () on vuonna 2006 suoraan videolle julkaistu yhdysvaltalainen slasher-elokuva, jonka on ohjannut Sylvain White. Elokuvan pääosia näyttelevät Brooke Nevin, David Paetkau, K. C. Clyde ja Ben Easter.


title: Tiedän mitä teit viime kesänä 3

text: "Tiedän mitä teit viime kesänä 3" on jatkoa elokuville "Tiedän mitä teit viime kesänä" (1997) ja "Tiedän yhä mitä teit viime kesänä" (1998).


title: Väärät juuret

text: Väärät juuret on Saara Saarelan ohjaama elokuva vuodelta 2009. Se on kuvattu Oulussa.


title: Väärät juuret

text: Elokuvassa osto- ja myyntiliikkeen pitäjä Mikko Kuura (Pertti Sveholm) sairastaa vakavaa perinnöllistä tautia ja on huolissaan liikkeensä jatkajasta. Hänen opettajana työskentelevällä vaimollaan Mirjamilla (Milka Ahlroth) puolestaan on rahahuolia veljelleen Jannelle (Jarkko Pajunen) taatun lainan vuoksi.


title: Väärät juuret

text: Perheen 16-vuotias Pihla-tytär (Emma Louhivuori) haluaa muuttaa pois kotoa. Mirjami kutsuu paikalle myös Mikon aikuisen pojan, Sakarin (Niko Saarela), joka on ollut kauan poissa. Perheeseen kuuluu myös 8-vuotias, Kiinasta adoptoitu Lumi-tytär (Silva Robbins).


title: The Cove – meren salaisuus

text: The Cove – meren salaisuus on 2009 valmistunut dokumenttielokuva vuosittaisesta, noin 23 000 delfiinin surmaamisesta kansallispuistossa Taijissa (Wakayama) Japanissa.


title: The Cove – meren salaisuus

text: Elokuvan ohjasi entinen National Geographicin valokuvaaja Louie Psihoyos, dokumenttia kuvattiin salaa vuoden 2007 kuluessa vedenalaisten mikrofonien ja kiviksi naamioitujen teräväpiirtokameroiden avulla.


title: The Cove – meren salaisuus

text: Elokuva sai maaliskuussa 2010 parhaan dokumentin Oscar-palkinnon.


title: Medeu

text: Medeu on samannimisessä laaksossa Kazakstanissa sijaitseva pikaluistelukompleksi. Se sijaitsee 1 691 metrin korkeudella merenpinnasta. Aikoinaan Medeu oli eräs nopeimmista pikaluisteluradoista maailmassa ja se on toiminut lukuisten arvokilpailujen isäntänä. Aikojen saatossa siellä on luisteltu kaikkiaan 170 maailmanennätystä.


title: Medeu

text: Neuvostoliiton romahdettua Medeo jäi retuperälle, eikä siellä käyty kilpailuja pitkiin aikoihin. Vuonna 2003 se kunnostettiin täydellisesti. Vuonna 2011 siellä järjestettiin Aasian talvikisojen jääpallokilpailut ja vuonna 2012 se toimi jääpallon MM-kilpailuiden pääareenana. Kazakstan haki myös vuoden 2014 talviolympialaisia.


title: Marconi Company

text: Marconi on Guglielmo Marconin vuonna 1897 alun perin nimellä The Wireless Telegraph & Signal Company perustama radiolaitteita valmistava yritys. Vuonna 1900 yritys muutti nimekseen "Marconi's Wireless Telegraph Company". Yritys päätyi English Electricin haltuun 1946 ja vuonna 1963 sen nimeksi tuli "Marconi Company Limited". English Electric fuusioitui 1968 brittiläisen General Electric Company plc:n kanssa, ja 1987 Marconin nimeksi tuli "GEC-Marconi Limited". Vuonna 1998 nimi vaihdettiin "Marconi Electronic Systems Limitediksi" ja vuonna 1999 General Electric Company nimettiin "Marconi plc:ksi". Vuonna 1999 Marconi Electronic Systems sulautettiin British Aerospaceen josta muodostettiin myöhemmin BAE Systems. Ericsson osti suurimman osan Marconin jäljelle jääneistä toiminnoista vuonna 2005. Lopusta yhtiöstä muodostettiin Telent.


title: Luettelo Espanjan diplomaattisista edustustoista

text: Tämä on luettelo Espanjan diplomaattisista edustustoista.


title: Avebury (kylä)

text: Avebury on englantilainen kylä ja kunta Wiltshiren kreivikunnassa, Marlboroughista länteen. Kylä sijaitsee muinaisen Aveburyn kivikehän eli Avebury Circlen sisäpuolella. Tämä ympyräkaivanto ja kivikehä on peräisin neoliittiselta kivikaudelta. Se on suurempi ja vanhempi kuin läheinen Stonehenge. Aveburyn kuntaan kuuluvat myös läheiset Avebury Trusloen, Beckhamptonin ja West Kennettin kylät.


title: Avebury (kylä)

text: Aveburyn kivikehästä on aikojen saatossa hävinnyt kiviä. Arkeologi Alexander Keiller pystytti kaatuneita kiviä uudestaan 1930-luvulla entistäessään kivikehää osittain alkuperäiseen muotoonsa. Vuoden 1943 jälkeen kylä ja kehä ovat olleet National Trustin valvonnassa. Vuonna 1986 Unesco lisäsi Avebury Circlen maailmanperintöluetteloon, jossa Stonehenge ja Silbury Hill jo olivat.


title: Avebury (kylä)

text: Avebury Circle oli suunnilleen ympyrän muotoinen 98 pystykivestä koostunut kehä, jonka halkaisija oli 335 metriä. Kivien korkeus oli jopa 4,2 metriä ja paino 40 tonnia. Kehän sisällä oli rinnakkain kaksi pienempää kivikehää. Eteläisen pienen kivikehän keskuksessa on valtava pystykivi, ”Obeliski”.


title: Avebury (kylä)

text: Suurta kivikehää ympäröi noin 421 metrin läpimittainen rengasmainen kaivanto, josta otettu maa oli kasattu valliksi renkaan ulkopuolelle. Renkaan muotoisessa vallihaudassa oli neljä sisäänkäyntimäistä katkosta. Kahteen suuntaan lähtivät yli kahden kilometrin pituiset tiet. Toinen kivien reunustama tie vei puu- ja kivikehistä koostuneeseen ”pyhäkköön” eli The Sanctuaryyn, toinen ”pitkille kiville”. Sanctuaryyn vievä tie on nimeltään West Kennet Avenue.


title: Avebury (kylä)

text: Lähellä on myös ympyräkaivanto ja muinainen puukehä Windmill Hill. Lisäksi Avebury Circlen lähiseuduilla on kaksi suurta esihistoriallista maakumpua, joista toinen on pyöreä Silbury Hill ja toinen West Kennet Long Barrow’n pitkäkumpu. Britteinsaarten tunnetuin kivikehä Stonehenge sijaitsee vain 32 kilometrin päässä Aveburystä etelään.


title: Avebury (kylä)

text: Rakennelmien suuresta määrästä päätellen Avebury oli aikoinaan vilkkaan uskonnollisen toiminnan keskus. Tämä kertoo vauraasta kivikautisesta yhteisöstä, jossa pappien mahti oli luultavasti suuri. Tutkimalla löytöjä ja vertaamalla niitä muihin kulttuureihin voidaan päätellä, että paikalla järjestettiin vuodenaikakierron mukaisia rituaaleja, joihin kuului esineiden, kasvien, eläinten ja ihmisten uhraamista.


title: Risto Lignell

text: Risto Lignell (s. 20. maaliskuuta 1952) on suomalainen entinen koripalloilija. Lignell edusti uransa aikana muun muassa Panttereita, jonka paidassa hänet valittiin kaksi kertaa vuoden koripalloilijaksi. Lignell oli edustamassa Suomen koripallomaajoukkuetta vuoden 1977 EM-kisoissa. Seitsemässä ottelussa Lignell teki keskimäärin 11,2 pistettä. Maajoukkueessa hän pelasi 169 peliä, joissa hän teki 1897 pistettä.


title: Risto Lignell

text: Hän voitti yhden Suomen mestaruuden vuonna 1980 Pantterien paidassa.


title: Arto Lilja

text: Arto Lilja (s. 16. huhtikuuta 1973) on suomalainen hiihtosuunnistaja ja moninkertainen MM-mitalisti. Navia edustavaa Liljaa valmensi Kari Melender.


title: Arto Lilja

text: Östersundin MM-kilpailuissa 2004 Lilja voitti pronssia keskimatkalta. Lisäksi hän on voittanut MM-kilpailuiden viestistä hopeaa vuonna 1996 Lillehammerissa, 2002 Borovetzissa ja 2005 Levillä sekä pronssia vuonna 2004 Östersundissa.


title: Arto Lilja

text: Hiihtosuunnistuksen maailmancupin kokonaiskilpailussa 2003 Lilja sijoittui kolmanneksi.


title: Luettelo 50 tärkeimmästä koripallovaikuttajasta Euroliigassa

text: Tämä on luettelo viidestäkymmenestä tärkeimmästä koripallovaikuttajasta Euroliigassa. Vuonna 2008 Euroliigassa juhlittiin sarjan viisikymmenvuotista historiaa, jolloin haluttiin palkita sarjan historian parhaimpia pelaajia. Madridin Palacio de Deportes de la Comunidad de Madridissa järjestetyssä tapahtumassa palkittiin 35 pelaajaa, 10 valmentajaa ja 5 tuomaria. Valinnat teki erityinen komitea, jota johti Borislav Stanković. Muita ryhmään kuuluneita olivat ULEB-liiton johtaja Eduardo Portela, pelaajia edustaneet Sergei Belov ja Dino Meneghin, sekä valmentajia edustaneet Lolo Sainz ja Dan Peterson. Lisäksi mukana olivat Maccabi Tel Avivin presidentti Shimon Mizrahi, tuomari Costas Rigas sekä Jean-Luc Thomas, joka edusti sanomalehti L'Equipeta. Paikalla olivat kaikki lukuun ottamatta Belovia, joka oli kuitenkin jo sanonut mielipiteensä valinnoista aikaisemmin. Ryhmä valitsi pelaajat listasta, johon he olivat aikaisemmin jo keränneet nimiä. Lisäksi listassa oli yleisön ehdotuksia.


title: Paimen, piika ja emäntä

text: Paimen, piika ja emäntä ("Vi kämpa för fädernesgården") on suomalainen mustavalkoinen draamaelokuva vuodelta 1938. Se perustuu Auni Nuolivaaran romaaniin "Isäntä ja emäntä" (1937). Elokuva sijoittuu 1900-luvun vaihteen Pohjois-Hämeeseen Längelmäen Västilään. Ukonniemen Katri saa piian paikan Ruuhiniemestä, jonka isännyydestä käydään rajua taistelua. Katri auttaa taistelussa talon tosiasiallista isäntää, Santeria. Pahin vihollinen on juonitteleva kauppias Tervola, joka yrittää saada Ruuhiniemen hallintaansa. Katrin lemmenhaaveita Santerin suhteen uhkaa puolestaan Santerin aikomus naida muuan Annastiina. Finnkino Oy on julkaissut elokuvan DVD:nä.


title: Paimen, piika ja emäntä

text: Ukonniemen Katri on menossa naimisiin Rantalan Juuson kanssa. Katri ja hänen sisarensa Leena ovat syntyjään ison Ukonniemen talon tyttäriä, mutta aikoinaan heidän äitinsä jätti talon ja vei tyttärensä mukanaan. Vartuttuaan sisarukset työskentelivät piikoina. Näytetään takauma sisarusten lapsuudesta, jossa heidän mummonsa korostaa heille työn merkitystä. Katri ja Juuso menevät markkinoille, jossa kohdataan kauppias Tervola. Myös Leena on markkinoilla. Juuso ei ole ennen tavannut häntä, ja kohtelee tulevaa kälyään huonosti. Katri järkyttyy Juuson käytöksestä. Leena joutuu markkinamiesten ahdistelemaksi, mutta väkivahva Ruuhiniemen Santeri pelastaa hänet.


title: Paimen, piika ja emäntä

text: Illalla Juuso vie Katrin Vaakerluntin taloon Tampereelle. Paikka on huonomaineinen. Rikkaan Veikkolan tytär, Annastiina on myös siellä. Katri loukkaantuu sydänjuuriaan myöten Juusolle, joka toi hänet moiseen paikkaan. Katri jättää Juuson ja pestautuu piiaksi Ruuhiniemeen, jossa myös Leena on piikana. Ruuhiniemen isäntä tekee kuolemaa, ja talon todellinen isäntä on Santeri. Talossa on myös kolme muuta poikaa, Santerin veljet Iivari, Vilppu ja alaikäinen Matti. Katri osoittaa olevansa tehokas ja aikaansaava piika. Hänelle on käyttöä talossa, jonka emäntä vaikuttaa saamattomalta nahjukselta. Lisäksi vanhemmat veljet Iivari ja Vilppu ovat laiskoja ja tyhmänpuoleisia vetelyksiä. Kun vanha isäntä kuolee, seuraa taistelu Ruuhiniemen isännyydestä. Matin holhooja eli kauppias Tervola haluaa, että isäntä valitaan arvalla. Hän huijaa arvonnassa ja saa valittua Matin isännäksi, eli käytännössä Tervola pääsee käsiksi suurtilaan. Matti itse ei halua isännäksi. Myös vanhan isännän tahto oli, että Santeri jatkaisi isäntänä. Katrin ehdotuksesta Santeri vuokraa Ruuhiniemen, ja voi näin jatkaa isäntänä. Katrista tulee talon emäntäpiika.


title: Paimen, piika ja emäntä

text: Leena saa sattumalta käsiinsä hatun, josta Tervola veti arpaliput. Tomuttaessaan hattua hän huomaa siinä pienen salataskun, johon Tervola kätki arpalipun. Katrin tulevaisuus Ruuhiniemessä joutuu uhatuksi Santerin aikoessa avioon Veikkolan Annastiinan kanssa. Annastiina alkaa levittää juoruja Katrista. Santeri uskoo näihin panetteluihin ja haluaa Katrin lähtevän. Sekä Leena että Katri ilmoittavat lähtevänsä talosta heti Annastiinan ja Santerin kihlajaisten jälkeen. Kihlajaispäivänä Ruuhiniemeen saapuvat Tervola, nimismies ja Juuso, joka on jälleen havittelemassa Katria morsiamekseen. Leena osoittaa nimismiehelle, että Tervola huijasi arvonnassa. Arvonnan tulos mitätöityy sen siliän tien. Annastiinan arveluttavat Vaakerlunti-seikkailut paljastuvat puolestaan Juuson kautta, joka möläyttää ne kihlajaisvieraille. Suomukset putoavat Santerin silmiltä. Hän ajaa talostaan ulos Tervolan, Annastiinan ja muutkin markkinaseikkailijat. Katri ja Santeri päättävät mennä naimisiin. Santerista tulee lopulta Ruuhiniemen isäntä ja Katrista emäntä.


title: Paimen, piika ja emäntä

text: Ilta-Sanomat arvioi, että Auni Nuolivaaran romaanin maaseutuhenkisyys, hämäläisyys ja elämisen ilmapiiri olivat saaneet aidontuntuisen elokuvatulkinnan. Käsikirjoitusta moitittiin kuitenkin hitaasti eteneväksi, draaman kululle olennaiset nousut ja laskut puuttuivat. Kontula sai ruusuja Katrin vaikeana pidetystä roolista. Vuonna 1990 kriitikot näkivät elokuvassa enää lähinnä kulttuurihistoriallista arvoa. Af Hällströmin näyttelijäohjaus tuomittiin kömpelöksi, replikointia pidettiin kehnona ja äänitystä kamalana.


title: Paimen, piika ja emäntä

text: "Paimen, piika ja emäntä" kuvattiin kesällä 1938 Orivedellä. Auni Nuolivaara kirjoitti 1930-luvulla maalaisromaanit "Paimen, piika ja emäntä" (1936), "Isäntä ja emäntä" (1937) sekä "Päivä ja ehtoo" (1938). Af Hällströmin elokuva perustuu lähinnä trilogian toiseen osaan. Kolmannen osan tapahtumat eivät ole lainkaan mukana elokuvassa. Nuolivaaran romaanitrilogia alkaa vuodesta 1852], mutta elokuvaversiossa tapahtumat siirrettiin 1900-luvun vaihteen tienoille. Elokuva oli Väinän Filmin esikoisteos, mutta sen yleisömenestys oli niin huono, että yhtiön toiminta keskeytettiin. Vuonna 1944 yhtiö jatkoi toimintaansa muiden suomalaisten elokuvayhtiöiden tuotantojen levittäjänä ja ulkomaalaisten elokuvien maahantuojana. Yhtiö fuusioitiin Oy Kinostoon 1976.


title: Kaarlo Kytö

text: Kaarlo Armand Kytö (22. helmikuuta 1902 Helsinki – 17. joulukuuta 1985 Pori) oli suomalainen näyttelijä, teatteriohjaaja ja teatterinjohtaja. Hänen uransa kesti yli puoli vuosisataa. Kydön näyttämötehtäviin kuului useita ensirakastajan rooleja.


title: Kaarlo Kytö

text: Kytö sai Pro Finlandia -mitalin vuonna 1957.


title: Kaarlo Kytö

text: Kaarlo Kydön vanhemmat olivat pannuseppä Antti Johan Kytö ja Maria Josefiina Mattila. Hän suoritti Helsingissä kansakoulun ja ammattikoulun, lisäksi hän opiskeli Helsingin Musiikkiopiston oopperaluokalla. Hänen laulunopettajiaan olivat Väinö Lehtinen, Väinö Forsman, Eino Rautavaara ja Riccardo Pettinella. Lausuntaa hän opiskeli Onni Savolan johdolla.


title: Kaarlo Kytö

text: Kytö aloitti näyttelijäharjoittelijana Sörnäisten Työväen Näyttämöllä kaudella 1917–1918, jonka jälkeen hän työskenteli näyttelijänä teattereissa eri puolilla Suomea; Koiton Näyttämö 1918–1920 ja 1921–1927, Oulun Työväen Näyttämö 1921, Kansan Näyttämö Helsingissä 1927–1929, Tampereen Työväen Teatteri 1929–1935 ja Helsingin Kansanteatteri 1935–1949, jossa hän toimi vuodesta 1941 lähtien myös ohjaajana. Uransa kahden viimeisen vuosikymmenen ajan Kytö työskenteli teatterinjohtajana neljän rannikkokaupungin teattereissa; Porin Teatteri 1949–1955, Kotkan kaupunginteatteri 1955–1959, Rauman Kaupunginteatteri 1959–1963 ja Vaasan Suomalainen Teatteri 1963–1969.


title: Kaarlo Kytö

text: Kytö teki useita opintomatkoja kotimaansa ulkopuolelle: Italiaan, Saksaan ja Itävaltaan vuonna 1927, Saksaan jälleen 1931, Venäjälle 1933, Englantiin ja Ranskaan 1935 sekä Ruotsiin 1950.


title: Kaarlo Kytö

text: Kaarlo Kydön näyttämötehtäviä olivat muun muassa Armand (kappaleessa "Frasquita"), Olinski ("Sininen masurkka"), Laertes ("Hamlet") ja Ahmed Bey ("Stambulin ruusu"). Hänen erikoisalaansa olivat operetit ja "rakastelijan tehtävät". Useat teatteritaiteen klassiset sankariosat saivat tulkitsijansa Kydöstä, kuten "Daniel Hjort", "Othello" ja Romeo ("Romeo ja Julia"). Kydön teatteriohjauksiin lukeutuivat muun muassa "Saituri", "Kesäyön unelma", "Paljon melua tyhjästä" ja "Kuinka äkäpussi kesytetään".


title: Kaarlo Kytö

text: Kytö oli mukana myös opetustyössä. Hän opetti Tampereen Työväenopistossa näyttämötaidetta ja kaunolukua 1930–1934. Vuosina 1962–1963 hän opetti suullista esitystaitoa Rauman opettajaseminaarissa. Lisäksi hän luennoi Vaasan Työväenopistossa 1963–1969.


title: Kaarlo Kytö

text: Valkokankailla Kytö debytoi vuonna 1926. Hän näytteli ruotsalaisessa mykkäelokuvassa "Fänrik Ståls sägner / del II" ja suomalaisessa Teuvo Puron mykkäelokuvassa "Meren kasvojen edessä". Ruotsalaiselokuva on säilynyt jälkipolville. Vuosina 1932–1944 Kytö näytteli kuudessatoista suomalaisessa äänielokuvassa. Erityisen käytetty näyttelijä hän oli 1930-luvun loppupuoliskolla. Huomattavia elokuvarooleja olivat muun muassa Koskenalustan Antti Valentin Vaalan elokuvassa "Koskenlaskijan morsian" vuonna 1937 ja miespääosa Roland af Hällströmin maalaisdraamassa "Paimen, piika ja emäntä" vuonna 1938. "Seitsemän veljeksen" elokuvataltioinnissa 1939 Kydöllä oli Aapon rooli. Vuonna 1941 hänellä oli sivuosa menestyselokuvassa "Kulkurin valssi". Kaarlo Kydön elokuvaura päättyi arkkitehti Taiston roolilla Lea Joutseno -komediassa "Dynamiittityttö" 1944.


title: Kaarlo Kytö

text: Heleän tenoriäänen omannut Kaarlo Kytö levytti useita lauluja lähinnä 1930-luvun alussa, kuten "Kuutamo Laatokalla", "Lumottu puutarha", "Länsirintamalta ei mitään uutta", "Revontulten maa" ja "Tammerkoski". Hän levytti myös duettoja Georg Malmsténin kanssa; niihin kuuluivat muun muassa Oskar Merikannon sävellys "Onnelliset" ja "Vanha joululaulu". Kytö levytti myös salanimellä Kalle Kiljunen.


title: Kaarlo Kytö

text: Kaarlo Kytö avioitui Kerttu Onerva Kalliomäen kanssa vuonna 1928. Pariskunnalle syntyi poika Kalevi 1933. Liitto päättyi eroon 1949. Vuonna 1953 Kytö avioitui Else Emilia Heinosen kanssa.


title: Raivaaja

text: Raivaaja voi viitata seuraaviin:


title: All the World’s a Stage

text: All the World's a Stage on kanadalaisen progressiivisen rockyhtyeen Rushin ensimmäinen livealbumi vuodelta 1976. Se on äänitetty 2112-kiertueen aikana Massey Hall -teatterissa Torontossa.


title: Şükrü Saracoğlu

text: Mehmet Şükrü Saracoğlu (1887 – 27. joulukuuta 1953) oli turkkilainen tasavaltalaisen kansanpuolueen poliitikko. Hän toimi maansa talousministerinä vuosina 1927–1930, oikeusministerinä 1933–1938, ulkoministerinä 1938–1942, pääministerinä 1942–1946 ja parlamentin puhemiehenä 1948–1950. Hän oli myös Fenerbahçe SK -seuran puheenjohtajana vuosina 1934–1950. Jalkapallostadion Fenerbahçe Şükrü Saracoğlu on nimetty Saracoğlun mukaan.


title: Monsteritalo

text: Monsteritalo () on vuonna 2006 ensi-iltansa saanut tietokoneanimaatioelokuva, jonka ohjasi Gil Kenan. Elokuvan käsikirjoituksesta vastasivat Dan Harmon, Rob Schrab ja Pamela Pettler. Pääosassa ääninäyttelivät muun muassa Mitchel Musso, Sam Lerner ja Spencer Locke.


title: Monsteritalo

text: Elokuva sai vuonna 2007 Oscar-ehdokkuuden parhaan animaatioelokuvan kategoriassa. Myös elokuvan näyttelijät saivat ehdokkuuksia äänirooleistaan. Päärooleissa esiintyneistä Mitchel Musso huomioitiin Saturn-ehdokkuudella parhaana nuorena näyttelijänä. Lisäksi Sam Lerner ja Spencer Locke olivat ehdolla Annie-gaalassa parhaan elokuvassa ääninäyttelemisestä.


title: Dick Forsman

text: Dick Forsman (s. 1953 Helsinki) on suomalainen lintukirjailija ja valokuvaaja.


title: Dick Forsman

text: Forsman on Euroopan tunnetuimpia petolintujen tuntijoita ja tutkijoita, ja on kirjoittanut ja kuvittanut useita määritysoppaita, tietokirjoja ja valokuvateoksia, sekä kymmeniä lintutieteellisiä artikkeleita alan julkaisuihin. Forsman toimi Suomen Rariteettikomitean puheenjohtajana vuosina 1992–1993 ja jäsenenä 1984–1991.


title: Dick Forsman

text: Forsman opiskeli Helsingin yliopistossa eläin- ja perinnöllisyystiedettä ja toimi freelance-luontotoimittajana Yleisradiossa. Hän on toiminut lintu- ja luontomatkojen oppaana sekä Suomessa että ulkomailla.


title: Marita Cauthen

text: Marita Cauthen (s. 1948 Tampere) on Yhdysvalloissa asuva suomalaissyntyinen toimittaja.


title: Marita Cauthen

text: Cauthen kirjoitti ylioppilaaksi Porin suomalaisesta yhteislyseosta vuonna 1968. Saman vuoden syksyllä hän otti vuoden mittaisen au pair -pestin New Haveniin, Connecticutiin. Vuonna 1971 Cauthen muutti Massachusettsiin, lähelle Fitchburgia, jossa julkaistiin amerikansuomalaista Raivaaja-sanomalehteä. Hän tuli Raivaajan toimittajaksi vuonna 1981 ja toimi lehden viimeisenä päätoimittajana vuodesta 1984 sen lakkauttamiseen vuoteen 2009 saakka.


title: Marita Cauthen

text: Cauthen opettaa suomen kieltä ja osallistuu aktiivisesti suomalaistoimintaan. Hän on myös Ulkosuomalaisparlamentin puhemiehistön jäsen. Presidentti Tarja Halonen myönsi vuonna 2004 Cauthenille Suomen leijonan ritarikunnan 1. luokan ritarimerkin.


title: Kingdom Hearts: 358/2 Days

text: Kingdom Hearts: 358/2 Days on Square Enixin kehittämä "Kingdom Hearts -pelisarjaan kuuluva toimintaroolipeli. Peli julkaistiin vuonna 2009 Nintendo DS:lle.


title: Kingdom Hearts: 358/2 Days

text: Tapahtumat sijoittuvat kertomattomiin aikoihin "in" ja "Kingdom Hearts II":n välillä. Pelissä seurataan päähahmo Roxasia, joka urheasti pyrkii selvittämään unohdettua menneisyyttään. Pelissä nähdään uusi tulokas Xion; Organisaatio XIII:n salaperäinen neljästoista jäsen.


title: Kingdom Hearts: 358/2 Days

text: "Kingdom Hearts 358/2 Days" on ensimmäinen "Kingdom Hearts" -peli, joka sisältää moninpelitilan. Moninpelattavissa tehtävissä jopa neljä pelaajaa voi pelata yhdessä Organisation XIII -hahmoilla.


title: Kingdom Hearts: 358/2 Days

text: Tarina alkaa Twilight Townissa, josta Xemnas, Organisaatio XIII:n johtaja, löytää Roxasin ja tekee tästä Organisaation jäsenen XIII. Roxas on erilainen kuin muut, koska hänellä ei ole todellisen minänsä, Soran, muistoja. Hänet lähetetään tuhoamaan Sydämettömiä, jotta Organisaatio voisi luoda niistä omat versionsa Valtakunnan Sydämistä ("Kingdom Hearts"). Roxasin opastajana toimii jäsen VIII, Axel, josta tulee Roxasin läheinen ystävä. Kun Axel lähtee jäsenen XI, Marluxian, ja muutaman muun mukana Unholan linnaan ("Castle Oblivion"), Roxasin uudeksi pariksi määrätään Xion, Organisaation jäsen XIV. Roxas ja Xion osasivat kumpikin käyttää avainmiekkaa ("Keyblade"). Samaan aikaan Organisaatioon kuulumaton Nobody, Naminé, muuntelee Soran muistoja. Tämä vaivuttaa Roxasin koomaan. Roxas herää vasta viikkojen kuluttua, jolloin Axel oli ainut Unholan linnasta elossa palannut.


title: Kingdom Hearts: 358/2 Days

text: Xionista tulee läheinen ystävä Roxasille ja Axelille. Mutta kohdattuaan eräänä päivänä Rikun, Xion päättää ottaa selvää itsestään. Hän huomaa olevansa pelkkä Xemnasin luoma kaksoisolento, joka vastoin hänen odotuksiaan kantoikin mukanaan osaa Soran muistoista. Hän päättää paeta. Axel yrittää estää Roxasia löytämästä häntä ja tämän seurauksena Roxas hylkää Organisaation.


title: Kingdom Hearts: 358/2 Days

text: Xemnasin manipuloima Xion hyökkää Roxasin kimppuun. Xion häviää taistelun ja yhdistyy osaksi Roxasia pyytäen tätä pysäyttämään Organisaation aikeet. Kun Roxas palaa Maailmaan jota ei koskaan ollut ("the World That Never Was"), Riku hyökkää hänen kimppuunsa. Riku on vähällä hävitä mutta vapauttaa pimeyden sisältään ja muuttuu sydäntään hallinneen ”Ansemin” näköiseksi. Riku vie Roxasin DiZille, joka pyyhkii Roxasin muistot ja lähettää tämän virtuaaliseen versioon Twilight Townista varmistaakseen että Roxas ennen pitkää palaa osaksi Soraa.


title: Dino Meneghin

text: Dino Meneghin (s. 18. tammikuuta 1950 Alano di Piave) on italialainen kilpauransa lopettanut koripalloilija.


title: Dino Meneghin

text: Meneghin voitti seitsemän Euroliigan mestaruutta uransa aikana ja pelasi 13 kertaa Euroliigan finaalissa. Lisäksi hän voitti kaksi Saporta Cupia, yhden Korać Cupin, kaksitoista Italian mestaruutta sekä kuusi Italian cupia. Atlanta Hawks varasi Meneghinin yhdennellätoista kierroksella.


title: Dino Meneghin

text: Vuonna 2009 Meneghin valittiin Italian koripalloliiton presidentiksi.


title: John Wiley & Sons

text: John Wiley & Sons, Inc (myös Wiley) on kansainvälinen kustantamo, joka kustantaa akateemista kirjallisuutta, oppikirjoja ja julkaisusarjoja. "Wiley InterScience" on Wileyn maksullinen internet-palvelu, jossa on digitaalisessa muodossa lähes 1 500 julkaisusarjaa, noin 7 000 kirjaa, useita tietokantoja ja laboratoriomanuaaleja.


title: John Wiley & Sons

text: Kustantamo sai alkunsa New Yorkissa vuonna 1807, kun Charles Wiley aloitti 25-vuotiaana lakikirjoja painavan pienen kustantamon. Charles Wileyn kuoltua 1826 hänen poikansa John otti perheyrityksen haltuunsa vain 18-vuotiaana. Kustantamon nimeksi tuli John Wiley & Son, kun Johnin vanhin poika Charles liittyi yhtiön toimintaan vuonna 1850. Vasta Johnin toiseksi vahimman pojan William Halsted Wileyn tultua mukaan kustantamon toimintaan, sai kustantamo nykyisen nimensä. Kustantamo saavutti hiljalleen johtavan aseman tekniikan ja tieteen julkaisijana Yhdysvalloissa, ja vuoden 1904 tammikuussa perheyritys yhtiöitettiin. Samoihin aikoihin alkoi yhtiön kansainvälinen toiminta alkoi.


title: John Wiley & Sons

text: Wiley laajeni huomattavaksi kansainväliseksi julkaisijaksi 1960-luvulla, kun se perusti toimipisteitä eri mantereille. Vuonna 1961 Wiley otti haltuunsa "Interscience Publishers" -yhtiön ja vuotta myöhemmin yhtiön osakkeita tarjottiin ensi kertaa perheen ulkopuolisille. Perheyrityksestä tuli osakeyhtiö. Vuonna 1989 kustantamon julkaiseminen laajeni huomattavaksi, kun se osti biotieteiden alan kustantamon "Alan R. Liss, Inc". Sitä seurasi monia muita yritysostoja, joista osa oli huomattavia. Vuonna 2007 Wiley muun muassa osti Blackwell Publishing -kustantamon osakkeita 527 miljoonalla punnalla. Blackwell julkaisi tuolloin noin 800 tieteellistä julkaisusarjaa, joten yhdistetyn Wileyn ja Blackwellin tieteellisten julkaisusarjojen määrän arvioitiin kohoavan noin 1 250:een.


title: Barbie-elokuvat

text: Barbie-elokuvat ovat elokuvia, joiden päähenkilönä on kaunis vaaleahiuksinen "Barbie". Elokuvia julkaistaan pääsääntöisesti kaksi kertaa vuodessa, keväällä ja syksyllä. Ne ovat lapsille ja koko perheelle suunnattuja tietokone-animaatioita. Niissä on värikkäitä maisemia, musiikki-, tanssi- ja seikkailukohtauksia. Elokuvien suomenkielisissä versioissa Barbien ääninäyttelijänä on muutamia poikkeuksia lukuun ottamatta vuosina 2002-2015 toiminut lähinnä Sanna Majuri. Vuodesta 2016 lähtien Barbie-ääninäyttelijänä on toiminut Alina Tomnikov.


title: Wiley

text: Wiley voi tarkoittaa ainakin seuraavia:


Yhdentoista virran maa – Siirtomaa-Suomen laulut on Mikko Alatalon kokoelma-albumi, joka julkaistiin 21. lokakuuta 2009. Kokoelma sisältää Alatalon "Siirtomaa-Suomen laulut" -trilogian albumit: "Yhdentoista virran maa" (1978), "Iso joki tulvii" (1981) sekä "III tasavallan vieraana" (1982).


title: Mário de Andrade

text: Mário Raul de Morais Andrade (1893–1945) oli brasilialainen runoilija, valokuvaaja ja taidekriitikko. Hän vaikutti suuresti maansa modernin kirjallisuuden kehitykseen. Hän syntyi ja varttui São Paulossa, ja ennen kirjailijan uraansa hän opiskeli ja opetti musiikkia.


title: Shimon Mizrahi

text: Shimon Mizrahi (s. 1939) on israelilainen koripallovaikuttaja ja Maccabi Tel Avivin presidentti. Vuonna 2007 yhdysvaltalainen Time-lehti valitsi hänet maailman kuudenneksitoista parhaaksi seuramanageriksi. Mizrahi on toiminut seuran presidenttinä vuodesta 1969 lähtien ja tuonut sille useita Euroopan mestaruuksia.


title: Benn Pitman

text: Benn Pitman (1822–1910) oli englantilais-yhdysvaltalainen pikakirjoittaja. Hän opetti pikakirjoitusta, julkaisi pikakirjoituskirjoja ja -lehtiä, ja toimi myös eri taideaineiden opettajana.


title: Benn Pitman

text: Pitman kouluttautui arkkitehdiksi, mutta omistautui pian pikakirjoitukselle. Kymmenen vuoden ajan 1843–1852 hän kiersi ympäri Britanniaa opettamassa veljensä Isaac Pitmanin kehittämää pikakirjoitusjärjestelmää. Eri kaupunkeja kertyi kolmisenkymmentä, ja kussakin hän viipyi yhdestä kuuteen kuukautta.


title: Benn Pitman

text: Veljensä pyynnöstä Pitman muutti vuonna 1853 Yhdysvaltoihin levittämään pikakirjoitusjärjestelmää sinnekin. Hän asettui Cincinnatiin Ohioon, ja perusti sinne pikakirjoituskoulun nimeltään "Phonographic Institute". Pitman julkaisi pikakirjoituslehteä ja pikakirjoitusoppaita, joita myytiin kaikkiaan satojatuhansia kappaleita. Hän toimi pikakirjoittajana useissa tunnetuissa oikeudenkäynneissä, muun muassa presidentti Lincolnin murhaoikeudenkäynnissä, ja julkaisi näistä painettuja oikeudenkäyntiraportteja.


title: Benn Pitman

text: 1870-luvulta lähtien Pitman luennoi Cincinnatin yliopistossa taiteesta ja kirjankuvitusmenetelmistä.


title: Kalsiumfosfaatti

text: Kalsiumfosfaatti eli kalsiumortofosfaatti (Ca(PO)) on kalsium- ja fosfaatti-ionien muodostama ioniyhdiste. Luonnossa sitä esiintyy muun muassa apatiitti-, whitlockiitti- ja fosforiittimineraaleina. Ihmisten ja muiden selkärankaisten luusto koostuu muun muassa kalsiumfosfaatista. Yhdistettä käytetään muun muassa lannoitteiden valmistuksessa.


title: Kalsiumfosfaatti

text: Lannoitekäyttöön tarvittava kalsiumfosfaatti saadaan luonnossa esiintyvistä mineraaleissa. Pienempiä määriä kalsiumfosfaattia voidaan valmistaa natriumfosfaatin ja kalsiumkloridin välisellä reaktiolla ammoniakin läsnä ollessa. Ainetta voidaan valmistaa myös neutraloimalla fosforihappoa kalsiumhydroksidilla.


title: Kalsiumfosfaatti

text: Kalsiumfofaatista valmistetaan lannoitteissa käytettävää kalsiumdivetyfosfaattia käsittelemällä sitä rikkihapolla. Prosessin sivutuotteena syntyy lisäksi kalsiumsulfaattia.


title: Kalsiumfosfaatti

text: Kalsiumfosfaattia käytetään myös keramiikan valmistuksessa, karjanrehun lisäaineena, sokerisiirapin selkeyttämiseen, muovien stabilisoijana ja puskuriliuoksissa. Elintarvikkeissa yhdistettä käytetään hapettumisesto- ja happamuudensäätöaineena, jauhonparanteena ja sulatesuolana. Sen E-koodi on yhdessä kalsiumvetyfosfaatin ja kalsiumdivetyfosfaatin kanssa E 341.


title: Minä taistelen

text: Minä taistelen on Arja Korisevan 15. studioalbumi, joka julkaistiin 18. marraskuuta 2009. Ensimmäisenä singlenä julkaistiin ”Yövieras” 25. kesäkuuta 2009. Kappale edusti poptyylissään uudenlaista Arjaa. Kappaleen ovat tehneet Ile Vainio sekä Nylon Beat ja Gimmel-yhtyeiden säveltäjänä ja tuottajana tunnettu Risto Asikainen. ”Yövieras” otettiin radioaalloilla vastaan hyvin, ja se sai runsaasti radiosoittoa nousten muun muassa Radio Suomen TOP10:n useaksi viikoksi.


title: Minä taistelen

text: Toisena singlejulkaisuna levyltä irrotettiin nimikappale ”Minä taistelen”, jonka on säveltänyt Kikka Laitinen ja sanoittanut Jukka Saarinen; sovituksista vastaavat Janne Halmela ja Pertti Jalonen, joka myös vastaa kyseisen kappaleen tuotannosta. ”Minä taistelen” oli helmikuussa 2010 viihtynyt Radio Suomen soitetuimpien listalla kahdeksan viikkoa nousten parhaimmillaan sijalle 3 (sijoitukset 4-3-8-30-10-11-30-24). Tosiasiassa viikko määrä on suurempi, sillä jouluviikkoina Radio Suomi ei listaa julkaissut.


title: Minä taistelen

text: Virallisten singlejen ohella levyn kappaleista runsaasti radiosoittoa ovat saaneet ”Elämä tekee tän”, joka viikolla 50 nousi paikallisradioiden yhteisen TOP20-listan sijalle 4, ja ”Elämän askeleet”, joka loppuvuodesta 2009 viihtyi useamn viikon ajan esimerkiksi Radio Kajauksen nettihittiäänestyksen kärkikymmenikössä.


title: Minä taistelen

text: "Minä taistelen" on Korisevan ensimmäinen levy Edel Records Finlandilta ja albumi juhlisti myös hänen 20-vuotista uraansa Tangomarkkinoiden Tangokuningatar-tittelin voittamisesta 1989 lähtien.


title: Latinalaiset

text: Latinalaiset olivat Apenniinien niemimaalla sijaitsevan Latiumin tasangon asukkaita myöhemmästä pronssikaudesta (12.-10. vuosisata eaa.) ja varhaisesta rautakaudesta (9.-8. vuosisata eaa.) lähtien. Heidän kielensä, varhaislatina, oli yksi itaalisista kielistä, jotka puolestaan edustavat yhtä indoeurooppalaisten kielten haaraa. Näiden varhaislatinalaisten ("prisci Latini") kulttuuri oli Villanova-kulttuurin latiumilainen versio. Varhaislatinalaisia kansanheimoja oli kolmekymmentä, ja ne muodostivat itsenäisiä kaupungintapaisia kyläkuntia. Latinalaisten myyttinen keskus oli Lavinia, jossa tarun mukaan kuningas Latinus oli ollut vastaanottamassa Troijasta palaavaa Aineiasta. Uskonnollinen kulttikeskus oli kuitenkin Albavuorella (n. 20 km Roomasta kaakkoon), jossa sijaitsi Juppiter Latiariksen temppeli.


title: Latinalaiset

text: Latinalaiset järjestäytyivät 900-luvulla eaa. poliittisesti ja muodostivat latinalaisliiton Alba Longan aloitteesta puolustusliitoksi lähinnä etruskeja vastaan. Liiton ja muunkin etnisen yhteisöllisyyden ylläpitämiseksi ja vahvistamiseksi vietettiin Albavuorella vuosittaisia latinalaisjuhlia ("feriae Latinae"). Näissä seremonioissa (joita kutsuttiin myös nimellä "Latiar") uhrattiin Juppiter Latiarikselle, jota pidettiin latinalaisliiton suojelijana.


title: Latinalaiset

text: Liiton pääkaupunki oli aluksi Alba Longa. Latinalaisiin liittyvän mytologian mukaan Rooma oli Alba Longan kolonia, eikä sillä ollut aluksi mitään erityistä asemaa, mutta 600-luvulla eaa. roomalaiset tuhosivat Alba Longan ja nousivat liiton johtoon. Rooman tasavallan alkuaikoina roomalaiset joutuivat sotaan latinalaisia vastaan. Liitto kukistettiin Regillusjärven taistelussa vuonna 493 eaa., jonka jälkeen solmittiin liittolaissopimus osapuolten kesken ("foedus Cassianum"). Myöhemmin latinalaisliitto toimi itsenäisesti ja käytti itsestään nimeä "nomen Latinum". Latinalaissodassa (340–338 eaa.) roomalaiset kukistivat liiton ja hajottivat sen. Latinalaiset etnisenä kategoriana lakkasivat olemasta, mutta nimitys säilyi juridisissa yhteyksissä, saivathan latinalaiset esimerkiksi muita itaalisia kansoja suuremmat kansalaisoikeudet ("ius Latinum").


title: Ramat Gan Stadion

text: Ramat Gan Stadion () on jalkapallostadion, joka sijaitsee Ramat Ganissa Israelissa. Israelin jalkapallomaajoukkue pelaa muun muassa stadionilla kotiottelunsa.


title: Ramat Gan Stadion

text: Stadion valmistui vuonna 1951 ja se on maan suurin jalkapallonäyttämö. Sen kapasiteetti on 41 583 ja uusin stadionin 13 370-paikkainen katsomo valmistui vuonna 1982, jolloin sitä muutenkin kunnostettiin.


title: Ramat Gan Stadion

text: Israelin jalkapallomaajoukkueen lisäksi stadionilla ovat pelanneet Maccabi Tel Aviv ja Maccabi Haifa, kun ne ovat selvinneet Mestarien liigan lohkovaiheeseen kausilla 2004–2005 ja 2009–2010.


title: Ramat Gan Stadion

text: Stadionille on kaavailtu tehtävän kunnostamista, joka on määrä aloittaa vuonna 2011. Kapasiteetin olisi tarkoitus nousta 70 000 ja sen rakennuskustannukset on arvioitu olevan yli 100 milj. dollaria.


title: Zombies Paradise

text: Zombie's Paradise on Leningrad Cowboysin albumi, joka julkaistiin 2. kesäkuuta 2006. Levyllä ei ole lainkaan yhtyeen omia kappaleita, vaan kaikki raidat ovat cover-versioita ulkomaalaisten artistien tunnetuista kappaleista.


title: Zombies Paradise

text: Albumi nousi Suomen virallisen listan sijalle 39.


title: NW S

text: NW S oli itävaltaunkarilaisen Nesselsdorfer Wagenbaun (NW) vuosina 1906–1915 valmistama henkilöautomalli. Autosta oli kaksi muunnelmaa: nelisylinterinen S4 ja kuusisylinterinen S6. Edistyksellisen mallin suunnitteli Hans Ledwinka salassa yrityksen pääjohtajalta. Seuraajamallit olivat NW T ja NW U.


title: NW S

text: NW:n autojen suunnittelusta vastanneen Hans Ledwinkan jätettyä yrityksen vuonna 1902 uudet mallit eivät pärjänneet markkinoilla. Autoissa esiintyi runsaasti vikoja ja huoltotoimenpiteet olivat vaikeita, sillä autojen moottorit oli sijoitettu keskelle. Tilannetta korjaamaan palkattiin kaksi insinööriä, Kronfeld ja Lang, jotka suunnittelivat mallit J ja L. Autot olivat sikäli edistyksellisiä että niissä oli käytössä kardaaniveto ketjun sijaan. Moottorit olivat sivuventtiilisiä rivimoottoreita. Autot olivat kuitenkin tehottomia ja painavia, ja niinpä Kronfeld ja Lang saivat lähteä.


title: NW S

text: NW:n pääjohtaja, Hugo Fischer von Röslerstamm, onnistui houkuttelemaan Ledwinkan takaisin vuonna 1905. Palattuaan Ledwinka totesi sekä J- että L-mallin kehityskelvottomiksi, ja päätti aloittaa kokonaan uuden mallin, tyyppi S:n, suunnittelun puhtaalta pöydältä. Suunnittelu tapahtui salassa Fischeriltä. Projekti paljastettiin hänelle vasta 1906 kun ensimmäinen prototyyppi oli rakennettu valmiiksi. Aikansa harkittuaan Fischer hyväksyi auton tuotantoon. Valmistus alkoi 1909, jolloin autoja valmistettiin 37 kappaletta eri korimalleilla. Ensimmäiset kymmenen myytyä yksilöä eivät tallentuneet tehtaan kirjanpitoon.


title: NW S

text: S-mallin ansiosta luottamus NW:n autoihin palasi ja myyntiluvut lähtivät nousuun.


title: NW S

text: Ledwinka suunnitteli uuteen automalliin erittäin edistyksellisen moottorin, jossa oli puolipallon muotoiset palotilat ja kannen yläpuolinen nokka-akseli. Sylinteriryhmä oli valettu kahden sylinterin osissa. Kampiakseli oli vierintälaakeroitu.


title: NW S

text: Voima siirtyi moottorilta kartiokytkimen kautta nelivaihteiseen vaihteistoon, jossa oli erikoisen rakenteen ansiosta vain viisi hammaspyörää. Sekä etu- että taka-akseli olivat jäykkiä. Autossa oli kaksi jarrujärjestelmää; yksi vaikutti voimansiirtoon ja toinen suoraan takarenkaisiin. Jälkimmäistä järjestelmää käytettiin myös seisontajarruna.


title: NW S

text: Maavara oli 230 mm. Kuuden hengen kuormalla auton huippunopeus oli 90 km/h.


title: NW S

text: Vuonna 1911 esiteltiin tehokkaampi malli jossa sylinterien määrä oli kasvatettu kuuteen. Tämän ansiosta autolla saavutettiin nyt 110 km/h huippunopeus.


title: NW S

text: S4-mallin seuraaja oli edeltäjäänsä pohjautunut, vuonna 1914 esitelty NW T, jonka nimeksi tuli myöhemmin Tatra T20 yrityksen vaihdettua nimeään Tšekkoslovakian itsenäistyttyä. S6-mallin seuraaja oli NW U, josta taas tuli Tatra T10.


title: Vilis Lācis

text: Vilis Lācis (12. toukokuuta 1904 nykyään Riikaan kuuluva Rīnūžin kylä – 6. helmikuuta 1966 Riika) oli latvialainen neuvostokirjailija ja poliitikko.


title: Vilis Lācis

text: Vilis Lācis syntyi satamatyöläisen perheeseen. Vuosina 1917–1918 hän opiskeli Barnaulin opettajaseminaarissa. Myöhemmin hän työskenteli Latviassa satamatyöläisenä, kalastajana ja merimiehenä. Vuonna 1928 hän liittyi kommunistipuolueseen. Vuonna 1940 Lācisista tuli Latvian kansanhallituksen ja Latvian kommunistipuolueen keskuskomitean jäsen. Vuodesta 1940 lähtien hän toimi Latvian SNT:n kansankomissaarien neuvoston ja vuosina 1946–1959 ministerineuvoston puheenjohtajana. Lācis oli NKP:n keskuskomitean ehdokasjäsen ja Neuvostoliiton korkeimman neuvoston kansanedustaja.


title: Vilis Lācis

text: Lācisin romaanit "Putni bez spārniem" (”Siivettömät linnut”, 1931–1932) ja ”Kalastajan poika” ("Zvejnieka dēls", 1933–1934) kuvaavat satamatyöläisten ja kalastajien elämää. Eeppinen romaani "Vētra" (”Myrsky”, 1946–1948) kertoo neuvostojärjestelmän pystyttämisestä Latviaan. Romaanin ”Uudelle rannalle” ("Uz jauno krastu", 1951) aiheena on maatalouden kollektivisointi. Myöhempiä teoksia ovat ”Kylä meren rannalla” ("Ciems pie jūras", 1954) ja "Pēc negaisa" (”Ukonilman jälkeen”, 1962).


title: Vilis Lācis

text: Lācis sai Latvian SNT:n kansankirjailijan arvonimen vuonna 1947. Hänet on palkittu seitsemällä Leninin kunniamerkillä sekä Isänmaallisen sodan kunniamerkillä. Romaanit ”Myrsky” ja ”Uudelle rannalle” saivat Stalin-palkinnon vuosina 1949 ja 1952.


title: The in Crowd

text: The In Crowd on Mitchel Musson ensimmäinen single nimikkoalbumilta. Se julkaistiin 13. tammikuuta 2009 ja musiikkivideona 23. tammikuuta. Single esiintyi myös 27. tammikuuta 2009 julkaistulla Radio Disney Jams 11 levyllä.


title: The in Crowd

text: The In Crowd on cover alkuperäisestä John Hampsonin esittämästä kappaleesta.


title: Aurèsvuoret

text: Aurèsvuoret on vuoristo, joka sijaitsee Pohjois-Afrikassa, Algerian ja Tunisian alueella. Vuoristo on Atlasvuorien itäisin osa. Vuoriston korkein huippu on Algerian puolella sijaitseva Djebel Chélia, joka nousee 2328 metriä merenpinnan yläpuolelle.


title: Aurèsvuoret

text: Berberiheimot ovat useasti historian aikana paenneet valloittajia Aurèsvuorille.


title: Hans Leberecht

text: Hans Leberecht (1. joulukuuta 1910 Pietari – 10. marraskuuta 1960 Tallinna) oli virolainen neuvostokirjailija. Hän kirjoitti viron lisäksi myös venäjäksi.


title: Hans Leberecht

text: Hans Leberecht syntyi työläisperheeseen. Vuosina 1935–1937 hän opiskeli Leningradin Gorkille nimetyssä kirjallisuusopistossa. Toiseen maailmansotaan hän osallistui puna-armeijan virolaisjoukoissa. Vuonna 1945 hänet hyväksyttiin NKP:n jäseneksi.


title: Hans Leberecht

text: Leberechtin tunnetuin teos on Viron maatalouden kollektivisointia kuvaava pienoisromaani ”Valo Koordissa” ("Valgus Koordis", 1948), jota aikoinaan pidettiin yhtenä ”sosialistisen realismin maineikkaimmista teoksista”. Vuonna 1949 Leberecht sai siitä Stalin-palkinnon. Kirjailijan myöhempiä teoksia ovat romaanit "Kaptenid" (”Kapteenit”, 1954), "Sõdurid lähevad koju" (”Sotilaat tulevat kotiin”, 1956), "Vassarite paleed" (”Vassarien linnat”, 1960) sekä pienoisromaani "Ühes majas" (”Eräässä talossa”, 1957).


title: Hans Leberecht

text: Herbert Rappaport ohjasi vuonna 1951 ”Valo Koordissa” -teoksen pohjalta samannimisen elokuvan, joka myös sai Stalin-palkinnon.


title: Nerva–Antoninusten hallitsijasuku

text: Nerva–Antoninusten hallitsijasuku hallitsi Rooman valtakuntaa vuosina 96–192. Siihen kuului seitsemän keisaria: Nerva, Trajanus, Hadrianus, Antoninus Pius, Marcus Aurelius (yhdessä Lucius Veruksen kanssa) ja Commodus.


title: Nerva–Antoninusten hallitsijasuku

text: Näitä keisareita on myös kutsuttu Adoptiokeisareiksi, koska neljä ensimmäistä adoptoivat itselleen seuraajansa. Ainoastaan Commodus, joka oli Marcus Aureliuksen poika, ei adoptoinut seuraajaa eikä häntä itseään ollut adoptoitu.


title: Nerva–Antoninusten hallitsijasuku

text: Edward Gibbonin mukaan viiden ensimmäisen keisarin aika oli onnellisinta aikaa mitä ihmiskunta on kokenut, joten hän kutsui näitä ”viideksi hyväksi keisariksi”. Nämä keisarit olivat luonteiltaan hyvin erilaisia, mutta heitä yhdisti se että yksikään ei ollut edeltäjänsä poika. Jo antiikissa ja myöhemmin pidettiin hyvänä tätä tapaa jossa keisari valitsi seuraajakseen "parhaan miehen". Toisaalta muilla kuin Marcus Aureliuksella ei ollut omaa poikaa ja osa viidestä keisarista olivat sukua muulla tavalla.


title: Nerva–Antoninusten hallitsijasuku

text:
Myös Niccolò Machiavelli nosti nämä keisarit esimerkiksi.
Hallitsijasuku voidaan jakaa Nerva–Trajanuksen ja Antoninusten hallitsijasukuun.


title: Rumjana Želeva

text: Rumjana Ruseva Želeva (, nimi translitteroidaan usein myös ranskalaisittain "Rumiana Jeleva"; s. 18. huhtikuuta 1969 Nova Zagora) on bulgarialainen poliitikko. Hän oli Euroopan parlamentin jäsen vuosina 2007–2009 ja toimi heinäkuusta 2009 tammikuuhun 2010 maansa ulkoministerinä. Želeva vaikuttaa keskustaoikeistolaisessa GERB-puolueessa (Kansalaiset Bulgarian eurooppalaisen kehityksen puolesta).


title: Rumjana Želeva

text: Želeva oli Bulgarian ehdokas Euroopan komission jäseneksi vuosiksi 2010–2014, vastuualueinaan kansainvälinen yhteistyö, humanitaarinen apu ja kriisinhallintatoimet. Hän kuitenkin luopui ehdokkuudesta 19. tammikuuta 2010 ja ilmoitti samalla luopuvansa ulkoministerin tehtävästä. Euroopan parlamentti oli tätä ennen kyseenalaistanut hänen pätevyytensä ja liiketoimensa. EU:n lakimiehet eivät kuitenkaan löytäneet hänen toimistaan puutteita.


title: Rumjana Želeva

text: Želeva valmistui filosofian tohtoriksi saksalaisesta Magdeburgin Otto von Guericke -yliopistosta vuonna 2003 alanaan sosiologia. Hän on avioliitossa.


title: Pak Ui-chun

text: Pak Ui-chun () on pohjoiskorealainen poliitikko. Hänet nimitettiin maan ulkoministeriksi Paek Nam-sunin kuoltua vuonna 2007, ja hän toimi tehtävässä kevääseen 2014 saakka. Aiemmin Pak on luonut pitkän uran diplomaattina ja toiminut muun muassa suurlähettiläänä Venäjällä.


title: Mikheil Tšiaureli

text: Mikheil Tšiaureli (, ; 6. helmikuuta 1894 Tbilisi – 31. lokakuuta 1974 Tbilisi) oli georgialaissyntyinen neuvostoliittolainen elokuvaohjaaja ja -käsikirjoittaja.


title: Mikheil Tšiaureli

text: Mikheil Tšiaureli valmistui Tbilisin taidekoulusta ja työskenteli teatterissa lavastajana, näyttelijänä ja ohjaajana. Vuodesta 1921 lähtien hän näytteli myös georgialaisissa elokuvissa. Tšiaurelin ensimmäisiä merkittäviä ohjaustöitä olivat melodraama "Saba" (1929) ja eksentrinen komedia "Khabarda" (1931). Hän ohjasi myös ensimmäisen georgialaisen äänielokuvan ”Viimeiset naamiohuvit” ("Ukanaskneli maskaradi", 1934). Georgian historiasta kertovat "Arsena" (1937) ja kansallissankari Giorgi Saakadzelle omistettu samanniminen elokuva (1942–1943).


title: Mikheil Tšiaureli

text: 1930-luvun lopussa Tšiaurelista tuli koko Neuvostoliiton tuntema ”Stalinin hovikuvaaja”. Elokuvassa "Diadi gantiadi" (”Suuri kajastus”, 1938) Stalinista tehtiin lokakuun vallankumouksen päähenkilö ja Leninistä hänen apulaisensa. Stalinin alter egoksi valkokankaalla vakiintui näyttelijä Mikheil Gelovani. Henkilönpalvonta ja historian vääristely saavuttivat huippunsa jättibudjeteilla kuvatuissa elokuvissa ”Vala” (1936) ja ”Berliini kukistuu” (1949–1950). Jälkimmäisessä ”suuri johtaja” esiintyy puhtaasti mytologisena hahmona, mutta elokuvasta voi löytää myös merkkejä ohjaajan poikkeuksellisesta lahjakkuudesta. Stalin-aiheen joutsenlauluksi muodostui vuonna 1951 valmistunut ”Ristitulessa” (oik. ”Unohtumaton vuosi 1919”, "Nezabyvajemyi 1919-i"), joka perustuu Vsevolod Višnevskin samannimiseen näytelmään. Ohjaajan myöhempien elokuvien teemoja ovat Georgian historia ja kansanperinne.


title: Mikheil Tšiaureli

text: Tšiaureli oli NKP:n jäsen vuodesta 1950. Hän toimi myös Neuvostoliiton korkeimman neuvoston kansanedustajana. Vuonna 1948 hän sai Neuvostoliiton kansantaitelijan arvonimen. Ohjaaja on palkittu kolmesti Leninin kunniamerkillä. Hän on saanut elokuvistaan Stalin-palkinnon vuosina 1941, 1943, 1946, 1947 ja 1950.


title: Mikheil Tšiaureli

text: Tšiaureli oli naimisissa näyttelijä Veriko Andžaparidzen kanssa. Hänen lapsiaan ovat näyttelijä Sopiko Tšiaureli ja elokuvaohjaaja Otar Tšiaureli.


title: Aalto-yliopiston lääketieteellisen tekniikan ja laskennallisen tieteen laitos

text: Lääketieteellisen tekniikan ja laskennallisen tieteen laitos, (, BECS) on monialainen ja monitieteinen Aalto-yliopiston laitos, jonka painopistealueita ovat lääketieteellinen tekniikka, laskennallinen tiede, aivotutkimus ja aivokuvantamisteknologia, kognitiivinen neurotiede, lääketieteellinen kuvantaminen, biofysiikka sekä kompleksiset systeemit. BECS alkoi toimintansa TKK:n lääketieteellisen tekniikan ja laskennallisen tekniikan laboratorioiden yhdistyessä 1.1.2008. Se kuuluu Informaatio- ja luonnontieteiden tiedekuntaan.


text: BECSin johtajana toimi 1.1.2008-31.7.2011 prof. Risto Ilmoniemi ja varajohtajana prof. Jouko Lampinen. 1.8.2011 alkaen laitoksen johtajana on toiminut Jouko Lampinen ja varajohtajana prof. Ari Koskelainen.


text: Laitoksella toimi prof. Kimmo Kasken johtama Suomen Akatemian huippuyksikkö (2006-2011).


text: Laitos sai vuonna 2009 suoritetussa Aalto-yliopiston yksiköiden tutkimuksen arvioinnissa erittäin hyvät arviot.


title: Wienin taidehistoriallinen museo

text: Wienin taidehistoriallinen museo () on taidehistoriallinen museo Ringstraßen varrella Wienissä Itävallassa. Sen avasi Itävallan keisari Frans Joosef I vuonna 1891. Museon suunnittelivat arkkitehdit Gottfried Semper ja Karl von Hasenauer Italian renessanssin tyyliin, ja se rakennettiin vuosina 1872–1891. Museon kokoelmiin kuuluu muun muassa muinaisen Egyptin, antiikin Kreikan, antiikin Rooman sekä keskiajan, renessanssin ja barokin ajan taideteoksia. Museon kokoelmat ovat maailman laajimpia ja tärkeimpiä.


title: Francisco Frutos

text: Francisco Frutos Gras (s. 6. syyskuuta 1939) on espanjalainen poliitikko. Hän toimi vuosina 1998–2009 Espanjan kommunistisen puolueen (PCE) pääsihteerinä. Hän on entinen parlamentin jäsen. Hän tapasi kesäkuussa 2009 silloisen Kiinan kommunistisen puolueen johtajan He Guoqiangin.


title: Francisco Frutos

text: Frutos on kotoisin Kataloniasta.


title: Lambaesis

text: Lambaesis oli antiikin roomalainen kaupunki Numidiassa, Pohjois-Afrikassa, nykyisen Algerian alueella. Sen hyvin säilyneet rauniot sijaitsevat 11 kilometriä Batnasta kaakkoon ja 27 kilometriä Timgadista länteen lähellä nykyistä Tazoultin kylää.


title: Lambaesis

text: Lambaesis rakennettiin luultavasti keisari Hadrianuksen aikana vuosina 123–129 jaa. ja sinne sijoitettiin roomalainen legioona, Legio III Augusta. On tosin mahdollista, että paikalla oli jo noin vuodesta 81 lähtien ollut auxilia-yksikön leiri. Marcus Aureliuksen kaudella Lambaesista laajennettiin ja siitä tuli suuri sotilastukikohta. Legio III Augusta pysyi Lambaesiksessä melkein kaksi vuosisataa ja se vartioi provinssia berberikansojen hyökkäyksiltä. Kaupunkiin rakennettiin amfiteatteri, riemukaaria, temppeleitä ja akvedukti.


title: Lambaesis

text: Vuonna 260 Legio III Augustan komentaja Gaius Macrinus Decianus pystytti berbereistä saadun voiton kunniaksi muistomerkin Lambaesikseen. Keisari Diocletianuksen aikana legioona lähti kaupungista ja vuoden 389 jälkeen se hylättiin melkein kokonaan.


title: Julio Anguita

text: Julio Anguita González (s. 21. marraskuuta 1941 Fuengirola) on espanjalainen poliitikko, joka toimi kommunistipuolueen (PCE) pääsihteerinä vuosina 1988–1998. Vuosina 1979–1986 hän oli Córdoban pormestari. Hän on myös johtanut Yhdistynyttä vasemmistoa (IU) ja istunut Espanjan parlamentissa.


title: Julio Anguita

text: Anguitaa seurasi puolueen pääsihteerinä Francisco Frutos.


title: Eläintohtori 2

text: Eläintohtori 2 () on Steve Carrin ohjaama komediaelokuva vuodelta 2001. Se on jatkoa "Eläintohtori"-elokuvalle. Elokuvassa esiintyy cameoroolissa eläintieteilijä Steve Irwin sekä ääniroolissa Arnold Schwarzenegger.


title: Eläintohtori 2

text: John joutuu tällä kertaa käyttämään kykyään sirkuskarhun sopeuttamisessa luontoon ja rakastamaan uhanalaista villikarhua, jotta luonnon ekosysteemi säilyisi ja näin ollen metsää ei hakattaisi paljaaksi.


title: Singulariteetti (matematiikka)

text:
Singulariteetti on matematiikassa, erityisesti reaali- ja kompleksianalyysissä, piste, jossa matemaattinen objekti ei ole määritelty.
`f(x) = 1/x` ei ole esimerkiksi hyvin-määritelty, kun `x = 0`. Kyseisessä pisteessä funktion arvoa ei ole määritelty.
Toisin sanottuna nollan käänteisalkiota ei ole määritelty.


title: Singulariteetti (matematiikka)

text: Kompleksianalyysissä singulariteetti esiintyy neljässä eri tilanteessa. Olkoon U kompleksilukujen avoin osajoukko ja piste `a` kuuluu joukkoon U siten, että funktio f on jatkuva ja differentioituva jossakin `a`:n ympäristössä pois sulkien itse a eli joukossa U \ {a}.


title: Singulariteetti (matematiikka)

text: Olkoon funktio f ei-jatkuva pisteessä a. Piste`a` on funktion `f` poistettava singulariteetti, jos on olemassa holomorfinen funktio g, joka on määritelty joukossa U siten, että f(z) = g(z) kaikilla z joukossa U\{a}. Funktio `f` korvataan jatkuvalla funktiolla `g`.


title: Singulariteetti (matematiikka)

text:
Edellistä pistettä kutsutaan "navaksi", jos on olemassa holomorphinen funktio `g` joukossa U ja luonnollinen luku `n` siten, että f(z) = g(z) / (z -a) kaikilla z joukossa U \ {a}.
Derivaatta ei ole mahdollisesti olemassa kyseisessä pisteessä. Jos g(a) on erisuuri kuin nolla, niin navan astetta merkitään n:llä. Aste on polkujen lukumäärä navan ympäri.
Esimerkiksi ympyränmuotoisen polun aste pisteen `a` ympäri on yksi.
Edellistä singulariteettia kutsutaan epäoleelliseksi singulariteetiksi.


title: Singulariteetti (matematiikka)

text:
Singulariteetti on oleellinen, jos ja vain jos funktion Laurentin sarjalla pisteen ympäristössä on äärettömän monta potenssia, joiden aste on negatiivinen.
Toisin sanottuna tämä funktion piste ei ole poistettava piste eikä napa.


title: Singulariteetti (matematiikka)

text: Sivuhaarojen pisteet ovat moniarvoisten funktioiden tulos, toisin kuin eristetyt singulariteetit. Esimerkiksi log(z) on määritelty joillakin rajoilla siten, että funktio voidaan tehdä vakiofunktioksi lähtöjoukossa. Kompleksianalyysissä asetetaan usein analyyttisyysraja, jotta voidaan erottaa funktion ei-jatkuvat pisteet. Funktio saa tämän rajan ympärillä eri arvoja. Analyyttisyysrajan sijainnilla ja muodolla yksikkökiekossa ei ole yleensä merkitystä.


title: Solonen

text: Tomi Solonen (s. 30. tammikuuta 1984 Kokkola), tunnetaan paremmin ja lyhyemmin taiteilijanimellään Solonen, on suomalainen rap-muusikko.


title: Solonen

text: Tomi Solonen syntyi Kokkolassa vuonna 1984. Hän julkaisi ensimmäisen sooloalbuminsa asuessaan Pietarsaaressa, vuosituhannen vaihteessa. Vuonna 2002 Solonen voitti Rapin Suomenmestaruuden ja sitä seurannut toinen levy ilmestyi vuonna 2003. Solonen on ollut myös mukana yhtyeissä Avaintekijät, Konala Cartelli ja Narcotic. Solosen toinen sooloalbumi "Harmaanaaman kirous" julkaistiin heinäkuun lopussa 2009 Yellowmic Recordsin kautta.


title: Solonen

text: Syksyllä 2011 Solonen ja rap-artisti Kosola julkaisivat yhteis-EP:n "XX EP", jonka seuraajaa, "XX LP:tä" ei ole vielä julkaistu. Solosen ja Kosolan seuraava yhteislevy "Kolmetoista kertaa kovempi ku kukaan" julkaistiin Monsp Recordsin kautta 17. toukokuuta 2013. Albumi saavutti Suomen virallisen albumilistan 11. sijan, ja sen kappaleista "Räppii", "Kadut puhuu mun puolesta" ja "Kolmetoista kertaa kovempi ku kukaan" on julkaistu musiikkivideot. Solonen juontaa Kosolan ja Xmiehen kanssa YleX radiokanavalla "Lyömättömät"-nimistä radio-ohjelmaa joka on myös kolmikon bändin nimi.


title: Solonen

text: Syyskuussa 2008 Solonen sai kuuden kuukauden vankeusrangaistuksen kieltäytyessään varusmies- ja siviilipalveluksesta. Solonen käytti ajan hyväkseen ja otti vankilaan mukaan matkaradion, kyniä ja paperia. Puolet Solosen "Harmaanaaman kirous" -albumin lyriikoista valmistui hänen ollessaan vankilassa.


title: Oscar Walter Cisek

text: Oscar Walter Cisek (6. joulukuuta 1897 Bukarest – 30. toukokuuta 1966 Bukarest) oli Romanian saksalainen kirjailija ja diplomaatti. Cisek kävi evankelista saksankielistä koulua Bukarestissa ja opiskeli germanistiikkaa ja taidehistoriaa Münchenissä. 1920-luvulla hän työskenteli taidekriitikkona romanialaisille lehdille. Diplomaattisen uransa Cisek aloitti 1930-luvulla Romanian kuningaskunnan palveluksessa ja työskenteli 1940-luvulla ensin lehdistö- ja kulttuurineuvoksena Wienissä, Prahassa ja Berliinissä ja myöhemmin pääkonsulina Bernissä. Kuningaskunnan luhistuttua Cisekia kohtasi vangitseminen ja rehabilitointi ja hän elätti itsensä kirjailijana Bukarestissa.


title: Guitar Hero: Van Halen

text: Guitar Hero: Van Halen on Activisionin julkaisema "Guitar Hero" -pelisarjan kymmenes osa. Peli julkaistiin Pohjois-Amerikassa vuden 2009 lopussa ja Euroopassa vuoden 2010 alussa PlayStation 2:lle, PlayStation 3:lle, Xbox 360:lle ja Wiille. Peli on kolmas tiettyyn yhtyeeseen keskittyvä pelisarjan osa (muut ovat "" ja ""). Peli sisältää 25 Van Halenin kappaletta ja 19 yhtyeen valitsemaa kappaletta, jotka ovat inspiroineet heitä.


title: Guitar Hero: Van Halen

text: "Guitar Hero: Van Halen" sisältää 25 Van Halenin kappaletta, sisältäen 3 kitarasooloa Eddie Van Halenin esittämänä ja myös 19 muuta kappetta . Van Halenin kappaleet on otettu peliin ajalta jolloin David Lee Roth oli yhtyeessä, ja peli ei sisällä Sammy Hagarin ja Gary Cheronen aikaisia kappaleita; Suurimman osan pelin vieraskappaleista valitsi Wolfgang Van Halen. Seuraavat kappaleet ovat pelissä:


title: Guitar Hero: Van Halen

text: Peli sai keskinkertaisia arvioita kriitikoilta. IGN:n Erik Brudvig antoi pelille pisteet 4,9/10 kritisoiden Van Halen suhdetta 2000-luvun kulttuurin ja avatarien perustuminen nykyisiin hahmoihin 1980-luvun hahmojen sijaan oli huono ratkaisu. Myös Sammy Hagarin aikaisin kappaleiden poisjättö oli Erikin mielestä virhe. Robert Workman Game Dailysta oli vähemmän kriittinen, mutta silti huomautti että pelistä puuttui ominaisuuksia, kuten Hagarin and Gary Cheronen aikakausi Van Halenissa, ja hänestä tuntui että peli oli paljon huonompi kuin "Guitar Hero: Metallica". Brudvig ja Workman kuitenkin tykkäsivät pelin äänimaailmasta ja Van Halenin kappaleiden soittamisesta.


title: Guitar Hero: Van Halen

text: "Guitar Hero: Van Halen" myi 75 000 kappaletta Pohjois-Amerikassa joulukuun 22. ja 31. (2009) välisinä päivinä NPD Groupin mukaan. Huhtikuuhun 2010 mennessä peliä oli myyty 250 000 kappaletta maailmanlaajuisesti, ja vain 95 000 kappaletta Pohjois-Amerikassa.


title: Helena Benaouda

text: Helena Benaouda (o.s. Fagerdin, 22. toukokuuta 1959 Haukipudas) on Ruotsin muslimineuvoston ("Sveriges muslimska råd") puheenjohtaja.


title: Helena Benaouda

text: Benaoudan tytär on pidätetty miehensä Munir Awadin kanssa Etiopiassa 2007 ja Pakistanissa 2009. Loppuvuodesta 2010 Munir Awad pidätettiin epäiltynä terrori-iskun suunnittelusta Jyllands-Posten-lehden toimitukseen. Benaouda on tuominnut väkivaltaisen toiminnan ja terrorismin.


title: Rupert Hollaus

text: Rupert Hollaus (4. syyskuuta 1931 Traisen, Itävalta - 11. syyskuuta 1954 Monza, Italia) oli itävaltalainen ratamoottoripyöräilijä. Hän voitti maailmanmestaruuden 125-kuutioisissa vuonna 1954. Hollaus oli ensimmäinen ja toistaiseksi ainoa itävaltalainen ratamoottoripyöräilyn osakilpailuvoittaja ja maailmanmestari.


title: Rupert Hollaus

text: Rupert Hollausin ura jäi varsin lyhyeksi. Hän ehti ajaa vain yhden vajaan kauden MM-sarjassa. Hollaus kuoli vuonna 1954 Monzassa Italian GP:n harjoituksissa saamiinsa vammoihin. Hän ajoi ulos "Lesmon mutkassa", kun oli tehnyt vain hetkeä aikaisemmin uuden rataennätyksen. Hollaus menehtyi myöhemmin sairaalassa. Hollausin pisteet riittivät kuolemasta huolimatta 125-kuutioisten mestaruuteen ja hänestä tuli ensimmäinen postuumisti maailmanmestaruuden voittanut kuljettaja. 250-kuutioisissa Hollausin pisteet riittivät toiseen sijaan. Rupert Hollaus haudattiin synnyinkaupunkiinsa Traiseniin, missä hän sai poikkeuksellisesti valtiolliset hautajaiset.


title: Bruno Saltor

text: Bruno Saltor Grau, yleensä vain Bruno (s. 1. lokakuuta 1980 El Masnou, Espanja) on espanjalainen jalkapalloilija. Hän edustaa englantilaista Brighton & Hove Albionia ja on pelipaikaltaan oikea laitapuolustaja.


title: Bruno Saltor

text: Bruno on Espanyolin junioriakatemian kasvatti. Ensimmäisen ottelunsa edustusjoukkueessa hän pelasi 29. syyskuuta 2001 Rayo Vallecanoa vastaan. Hän pelasi kuitenkin pääosin reservijoukkueen riveissä.


title: Bruno Saltor

text: Pelattuaan katalonialaisseuroissa Gimnàsticissa ja Lleidassa, hän siirtyi Almeríaan vuonna 2006. Kauden 2006–2007 päätteeksi andalusialaiset nousivat ensimmäistä kertaa historiansa aikana maan pääsarjaan.


title: Bruno Saltor

text: Kaudella 2007–2008 Bruno pelasi 34 ottelua, jääden pois vain neljästä. Lopulta kauden päätyttyä Almería sijoittui kahdeksanneksi. Bruno kuului myös kaudella 2008–2009 joukkueen vakiokokoonpanoon.


title: Bruno Saltor

text: Kesäkuussa 2009 Bruno siirtyi Valenciaan kolmivuotisella sopimuksella, uusvanhan valmentajansa Unai Emeryn alaisuuteen.


title: Yehiel De-Nur

text: Yehiel De-Nur (יחיאל די-נור hepreaksi) (16. toukokuuta 1909 – 17. heinäkuuta 2001) oli holokaustista selvinnyt juutalainen. Hän tuli tunnetuksi keskitysleirejä kuvaavilla kirjoillaan, joiden joukossa on "The House of Dolls" (1955). Se kertoo keskitysleireillä pidetyistä juutalaisnaisista, joiden tehtävänä oli natsien seksuaalisten tarpeiden tyydyttäminen.


title: Yehiel De-Nur

text: De-Nur syntyi Sosnowiecissä, vietti toisen maailmansodan aikana kaksi vuotta Auschwitzissä ja muutti vuonna 1945 Palestiinan brittiläiseen mandaattiin (myöhemmin Israel). Hän kirjoitti nimellä Ka-Tzetnik 135633, jota hänestä oltiin käytetty Auschwitzissa. Hänen henkilöllisyytensä paljastui vasta Adolf Eichmannin oikeudenkäynnissä vuonna 1961. Hänen todellinen alkuperäinen nimensä oli Yehiel Finer, jonka hän oli muuttanut De-Nuriksi Israeliin päästyään.


title: Yehiel De-Nur

text: De-Nur meni naimisiin Nina Ashermanin kanssa. Hän kuoli Tel Avivissa 92-vuotiaana.


title: American Institute of Physics

text: American Institute of Physics (lyh. AIP) on yhdysvaltalainen voittoa tuottamaton fysiikan alan etujärjestö ja tiedejulkaisujen kustantaja. Sen tavoitteena on tuoda fysiikkaa tieteenä tunnetummaksi yleisölle. AIP:n jäsenjärjestöjen jäsenmäärä oli vuonna 2008 noin 135 000. Työntekijöitä järjestöllä oli 450, ja sen budjetti oli noin 75 miljoonaa Yhdysvaltain dollaria. AIP:llä on toimipiste College Parkissa Marylandissä ja sen kustannustoiminta on keskitetty Melvilleen New Yorkin osavaltiossa. AIP on yksi suurimmista fysiikan alan kustantajista. Luonnontieteiden ja tekniikan julkaisualusta ja hakukone nimeltä Scitation on AIP:n ylläpitämä.


title: American Institute of Physics

text: AIP on kymmenen fysiikan alan jäsenseuran kattojärjestö:


title: American Institute of Physics

text: AIP:lla on 12 julkaisua:


title: Animals as Leaders

text: Animals as Leaders on yhdysvaltalaisen kitaristi Tosin Abasin progressivista instrumentaalimetallia soittava yhtye. Yhtyeeltä on julkaistu neljä täysipitkää albumia. Yhtyeen musiikki on hyvin kitarapainotteista ja se yhdistelee elektronisen musiikin elementtejä progressiivisen metalliin. Kitaristit Tosin Abasi ja Javier Reyes soittavat 7- ja 8-kielisillä kitaroilla.


title: Animals as Leaders

text: Animals as Leaders perustettiin Washingtonissa vuonna 2008. Ennen Animals as Leadersiä kitaristi Tosin Abasi soitti Reflux-nimisessä yhtyeessä. Prosthetic Records -levy-yhtiö kiinnostui Abasin kitaroinnista ja tarjosi hänelle mahdollisuutta levyttää sooloalbumin. Abasi kuitenkin kieltäytyi vedoten ajanpuutteeseen omalta yhtyeeltään ja todeten, että albumin nauhoittaminen olisi "omahyväistä ja tarpeetonta". Refluxin hajottua ja aloitettuaan opiskelut musiikkikoulussa Abasi kuitenkin muutti mieltään sopimuksesta.


title: Animals as Leaders

text: Animals as Leadersin yhtyeen nimeä kantava debyyttialbumi nauhoitettiin vuoden 2008 alkupuolella ja julkaistiin seuraavan vuoden huhtikuussa. Albumilla Abasi soitti kaikki kitara- ja bassoraidat, joiden lisäksi Periphery-yhtyeen kitaristi Misha ”Bulb” Mansoor ohjelmoi rummut, syntetisaattorin ja muut efektit.


title: Animals as Leaders

text: Abasin vanhojen ystävien, kitaristi Javier Reyesin ja rumpali Navene Koperweisin tuella Animals As Leaders esiintyi vuoden 2009 aikana säännöllisesti ja lähti saman vuoden joulukuussa ensimmäiselle kiertueelleen Veil of Mayan ja Between the Buried and Men kanssa. Animals as Leaders oli myös mukana muun muassa vuoden 2010 Summer Slaughter -kiertueella. Yhtye esiintyi Suomessa ensimmäistä kertaa 28. syyskuuta 2011 Helsingin Nosturissa yhdysvaltalaisen death metal -yhtye Between the Buried and Men kanssa.


title: Animals as Leaders

text: Animals as Leadersilta julkaisiin toinen albumi vuoden 2011 marraskuussa. "Weightless"-nimisen pitkäsoiton julkaisupäivä oli 8. marraskuuta. Isossa-Britanniassa albumi julkaistiin jo 7. marraskuuta ja muualla Euroopassa 4. marraskuuta.


title: Animals as Leaders

text: Yhtyeen kolmas albumi The Joy of Motion julkaistiin vuonna 2014.


title: Hobey Baker Award

text: Hobey Baker Award on jääkiekkopalkinto, joka myönnetään vuosittain Pohjois-Amerikan parhaalle yliopistopelaajalle. Palkinto on nimetty jääkiekkoilijan ja ensimmäisen maailmansodan veteraanin Hobey Bakerin mukaan.


title: Ulkosuomalaisparlamentti

text: Ulkosuomalaisparlamentti on vuonna 1997 perustettu ulkosuomalaisten yhteistyöfoorumi.


title: Ulkosuomalaisparlamentti

text: Ulkosuomalaisparlamentin (USP) tehtävänä on vaikuttaa julkisen hallinnon sellaisiin päätöksiin, jotka vaikuttavat ulkosuomalaisten asemaan, ja välittää ulkosuomalaisten yhteiset päätökset Suomen viranomaistahoille ja valtionhallinnolle. 499 yhteisöä 37:stä maasta on vahvistanut USP:n säännöt.


title: Ulkosuomalaisparlamentti

text: USP:n pysyvä sihteeristö toimii Suomi-Seurassa Helsingissä, ja parlamentin puhemies on Suomi-Seuran puheenjohtaja Ville Itälä. USP:n puhemiehistö koostuu seitsemän eri alueen varapuhemiehistä ja suomenruotsalaisten varapuhemiehestä. Edustajat ovat:


title: Ulkosuomalaisparlamentti

text: Ulkosuomalaisparlamentti pitää täysistunnon Helsingissä parin-kolmen vuoden välein. Muina aikoina edunvalvonnasta huolehtii kahdesti vuodessa kokoontuva puhemiehistö. Edellinen istunto pidettiin Helsingissä 24.–25.5.2010.


title: Heikki Kasko

text: Heikki Vilhelm Kasko (s. 6. helmikuuta 1954 Tornio) on suomalainen aktiiviuransa lopettanut koripalloilija. Rovaniemen NMKY:n kasvatti Kasko valittiin kaksi kertaa Vuoden koripalloilijaksi Hyvinkään Tahkossa ja Torpan Pojissa pelatessaan. Lisäksi hän edusti Suomen koripallomaajoukkuetta vuoden 1977 EM-kisoissa. Hän oli kyseisessä turnauksessa yksi joukkueen parhaista pistemiehistä tehtyään keskimäärin 14,6 pistettä ottelua kohden.


title: Heikki Kasko

text: Kasko pelasi maajoukkueessa vuosina 1976–1984 154 ottelua, joissa syntyi 1708 pistettä. Suomessa hän voitti SM-kultaa vuonna 1978.


title: Heikki Kasko

text: Vuonna 2016 Kasko nimettiin Suomen koripallon Hall of Fameen.


title: Heikki Kasko

text: Kaskon poika Antti Kasko esiintyi myös koripallon pääsarjatasolla.


title: Mikko Koskinen (koripalloilija)

text: Mikko Juhani Koskinen (s. 21. heinäkuuta 1949 Oulu) on suomalainen aktiiviuransa lopettanut koripalloilija. Koskinen voitti Turun NMKY:n riveissä kolme Suomen mestaruutta vuosina 1973–1977 ja sijoittui Euroopan mestareiden cupissa kymmenenneksi kaudella 1975–1976. Hän edusti kaudet 1978–1987 Tampereen Pyrintöä, jonka paidassa hän teki pääsarjan runkosarjassa 5 792 pistettä. Suomen koripallomaajoukkueessa Koskinen pelasi 138 ottelua ja teki niissä 1029 pistettä.


title: Mikko Koskinen (koripalloilija)

text: Koskinen oli mukana myös vuoden 1977 EM-kisoissa, joissa hän teki 9,3 pistettä ottelua kohden.


title: Mikko Koskinen (koripalloilija)

text: Koskinen toimi Tampereen Pyrinnön pelaaja-valmentajana kauden 1982-1983.


title: Mikko Koskinen (koripalloilija)

text: Elokuussa 2017 Koskinen nimettiin Suomen koripallon Hall of Fameen.


title: Mikko Koskinen (koripalloilija)

text: Lähde:Pyrinnön päävalmentajana Koskisen aikana toiminut Raimo Lammi kuvaili Koskisen saaneen Pyrinnössä pelatessaan pelata melko vapaasti, mistä mahdollisuudesta Koskinen kiitti erinomaisilla peliesityksillä. Lammi piti Koskista kansainvälisen tason pelaajana, joka vaihdosta tullessaan tuli pelihaluisena kentälle aina yhä energisempänä. Koskista on kuvailtu myös ratkaisuhaluiseksi pelaajaksi ja taitavaksi heittäjäksi.


title: Jouko Heikkinen

text: Jouko Heikkinen (s. 28. syyskuuta 1955) on suomalainen aktiiviuransa lopettanut koripalloilija.


title: Jouko Heikkinen

text: Heikkinen edusti uransa aikana muun muassa kasvattajaseuraansa Äänekosken Huimaa, Uudenkaupungin Urheilijoita ja Hongikon Nuorisoseuran Urheilijoita, joiden paidassa hänet valittiin Vuoden koripalloilijaksi vuonna 1983. SM-sarjassa Heikkinen teki uransa aikana 5607 pistettä.


title: Jouko Heikkinen

text: Heikkinen pelasi Suomen koripallomaajoukkueessa 190 ottelua, joissa hän teki 1 739 pistettä. Hän pelasi 168 peräkkäisessä miesten maaottelussa. Heikkisen maajoukkue-ura päättyi vuonna 1988, ja hän pysyi lähes 28 vuotta eniten miesten A-maaotteluita pelanneena suomalaiskoripalloilijana: Tuukka Kotti ohitti Heikkisen kesällä 2016.


Luettelo Suomessa uhanalaisista selkärangattomista sisältää ne selkärangattomat eläinlajit, jotka kuuluvat Suomen uhanalaisluokituksessa luokkiin äärimmäisen uhanalainen (CR), erittäin uhanalainen (EN) tai vaarantunut (VU). Silmälläpidettäviä, puutteellisesti tunnettuja tai hävinneiksi luokiteltuja lajeja tämä luettelo ei sisällä. Muutamat luettelon eläinlajeista on lisäksi katsottu tarpeelliseksi myös rauhoittaa luonnonsuojeluasetuksessa (160/1997). Nämä on merkitty listaan lihavoinnilla.


title: Luettelo Suomessa uhanalaisista selkärangattomista

text: Luettelot uhanalaisista perhos-, pistiäis- ja kovakuoriaislajeista ovat lajien suuren määrän vuoksi omina artikkeleinaan.


text:
Katso Luettelo Suomessa uhanalaisista sääskistä
Katso Luettelo Suomessa uhanalaisista kovakuoriaisistaKatso Luettelo Suomessa uhanalaisista perhosista


text: Katso


title: Ykkösen kausi 2006

text: Ykkönen on Suomen toiseksi korkein jalkapallon sarjataso. Kaudella 2006 se pelattiin 14 joukkueen kaksinkertaisena sarjana. Sarjan voitti FC Viikingit Helsingistä, joka nousi suoraan Veikkausliigaan. Sarjasta nousi poikkeuksellisesti suoraan myös toiseksi sijoittunut AC Oulu, koska Veikkausliigassa kaudella 2005 pelannut AC Allianssi luopui sarjapaikasta. Sarjasta putosivat Mikkelin Palloilijat ja Lappeenrannan Rakuunat.


title: Ykkösen kausi 2006

text: Kaudeksi 2006 Ykköseen putosi Veikkausliigasta Tornion Pallo-47 ja Rovaniemen Palloseura karsintojen jälkeen ja Veikkausliigaan nousivat FC Honka Espoosta ja Vaasan Palloseura.


title: Ykkösen kausi 2006

text: Kaudeksi 2006 Ykköseen nousivat Kakkosesta Vaasan IFK, JIPPO Joensuusta ja Klubi-04 Helsingistä, Kakkoseen putosivat VG-62 Naantalista, OLS Oulusta ja Pallo-Iirot Raumalta.


title: Grense Jakobselv

text: Grense Jakobselv () on kylä Barentsinmeren rannalla, Vuoremijoen () suulla Norjan Finnmarkin läänissä, Etelä-Varangin kunnassa Venäjän rajalla. Tietä pitkin on 60 km:n matka länteen Kirkkoniemeen.


title: Grense Jakobselv

text: Venäjän vastainen raja kulkee Vuoremijokea pitkin. Alueella on pieni Norjan armeijan Etelä-Varangin varuskunnan tukikohta, josta käsin rajavartiot liikkuvat. Alueella ei ole julkista rajanylityspaikkaa.


title: Grense Jakobselv

text: Kylässä on vuonna 1869 rakennettu Kuningas Oskar II:n kivikappeli. Kirkko rakennettiin vahvistamaan Norjan aluevaatimusta alueella ja nimettiin Ruotsi-Norjan kuninkaan, Oskar II:n mukaan.


title: Grense Jakobselv

text: Grense Jakobselv on Norjassa kauimmaisena Oslosta tietä pitkin mitattuna sijaitseva paikka: etäisyys on 2 556 km, jos koko matka tehdään Norjan alueella, mutta noin 600 km lyhyempi oikaistaessa Ruotsin ja Suomen kautta.


title: Vuoremijoki

text: Vuoremijoki (, ) on Norjan ja Venäjän rajajoki maiden pohjoisimmalla maarajalla. Pienehkö 45 kilometriä pitkä joki virtaa pohjoiseen ja laskee Barentsinmereen Norjan Grense Jakobselvin kylän kohdalla. Joen suulla on matala Vuoremivuonon suulahti. Joen latvoilla on Vuoremijärvi.


title: Vuoremijoki

text: Vuosina 1920–1944, kun Petsamo kuului Suomeen, Vuoremijoki muodosti osaltaan Norjan ja Suomen rajan.


title: Pyrogallushappo

text: Pyrogallushappo eli 1,2,3-Trihydroksibentseeni tai 1,2,3-Bentseenitrioli on valkoista, hajutonta kiteistä jauhetta, jonka löysi Carl Wilhelm Scheele vuonna 1786 kuumentamalla gallushappoa. Pyrogallushappo muuttuu helposti harmaaksi tai ruskeaksi ollessaan ilman ja valon vaikutuksessa. Se on fenoli, jonka kemiallinen kaava on CHO. Sitä käytettiin 1800- ja 1900-luvuilla yleisesti valokuvien kehittämiseen, ennen kuin se korvattiin hydrokinonilla. Pyrogallushapon isomeerejä ovat 1,3,5-trihydroksibentseeni eli floroglusinoli ja 1,2,4-trihydroksibentseeni. Pyrogallushappo liukenee veteen, etanoliin ja eetteriin, mutta ei merkittävässä määrin bentseeniin.


title: Pyrogallushappo

text: Johanneksenleipäpuun ("Ceratonia siliqua") hedelmä ja mäkikuisma ("Hypericum perforatum") sisältävät pyrogallushappoa.


title: Seppo Kuusela

text: Seppo Ilmo Kuusela (25. helmikuuta 1934 Helsinki – 16. lokakuuta 2014) oli suomalainen koripalloilija ja koripallovalmentaja.


title: Seppo Kuusela

text: Kuusela edusti uransa aikana kausina 1952–1969 HOK-Veikkoja eli Panttereita ja Tapion Honkaa. Hän pelasi 315 SM-sarjaottelua ja teki niissä 5 581 pistettä. Kuusela voitti lukuisia SM-mitaleja, minkä lisäksi hän oli viisi kertaa edustamassa Suomen koripallomaajoukkuetta lajin EM-kilpailuissa. Hänet valittiin kaksi kertaa vuoden koripalloilijaksi. Pelaajauransa jälkeen Kuusela toimi ensin Hongan apuvalmentajana, mutta pian hänet nostettiin päävalmentajaksi. Hän voitti SM-mitaleja myös valmennusurallaan.


title: Seppo Kuusela

text: Kuusela pelasi myös Suomen käsipallomaajoukkueessa. Hän edusti lajin SM-sarjassa Unionia, jonka paidassa hän voitti kaksi Suomen-mestaruutta. Kuusela lopetti kuitenkin aktiivisen käsipallon pelaamisen 1950-luvun lopulla.


title: Seppo Kuusela

text: Vuonna 2004 pelattiin Kuuselan juhlaottelu, jonka yhteydessä hänen pelinumeronsa 7 ”jäädytettiin” Tapiolan urheiluhallin kattoon. Lisäksi Tapiolan Honka myöntää vuosittain hänen nimeään kantavan palkinnon seuran parhaalle junioripelaajalle.


title: Seppo Kuusela

text: Kuusela asui lapsuutensa ajan Helsingin Töölössä. Hänen innostuksena urheilua kohtaan kasvoi, kun hän aloitti koulunkäynnin Helsingin normaalilyseossa. Koulu oli tunnettu voimisteluperinteistään, ja myös Kuusela voitti alle 14-vuotiaiden piirinmestaruuden. Kuusela aloitti koripallon ensimmäisen kouluvuotensa aikana. Viimeisten kouluvuosien aikana palloilulajit tulivat koulussa suositummaksi ja ohittivat suosiossa voimistelun. Muista koulun oppilaista muun muassa Juhani Kala ja Esko Karhunen loivat myöhemmin uraa koripallossa pääsarjatasolla. Kuusela aloitti koripallon HOK-Veikkojen juniorijoukkueessa, jolla oli harjoitukset aluksi kerran viikossa. Normaalilyseon ja Ressun lukion väliset koripallomestaruusottelut olivat suosittuja. Kuusela pelasi ensimmäistä kertaa normaalilyseon joukkueessa jo 13-vuotiaana.


title: Seppo Kuusela

text: Koripalloharrastuksestaan huolimatta hän harjoitteli myös yleisurheilua, jossa hänen lahjakkuutensa sai huomiota. Muun muassa Sulo Kolkka kuvaili Kuuselan olevan maan kaikkien aikojen lupaavimpia yleisurheilijoita. Hän harjoitteli lajia Jukka Uunilan valmennuksessa ja voitti alle 17-vuotiaiden SM-kilpailuissa kultaa 100 metrin juoksussa sekä pituudessa. Kuusela voitti yleisurheilussa kolmen vuoden aikana neljäkymmentä piirinmestaruutta. Hän harjoitteli kesäisin Marinkaisissa, jossa hänen kilpailujaan tuli varta vasten katsomaan parhaimmillaan satoja ihmisiä. Kuusela edusti Suomea myös nuorten kolmimaaottelussa Norjassa vuonna 1952. Vielä vuosina 1953–1954 hän voitti nuorten SM-kultaa juoksumatkoilla ja aikuisten SM-mitalin viestijuoksusta. Kuuselan yleisurheilun lopettamista pahoitteli muun muassa Armas Valste, joka piti Kuuselaa ehdokkaana vuoden 1956 olympialaisiin. Hän hyppäsi parhaimmillaan pituutta 707 senttimetriä ja juoksi sadan metrin ennätyksekseen 11,0 sekuntia. Yleisurheilun lisäksi Kuusela pelasi nuoruudessaan myös jalkapalloa, jossa hän voitti alle 14-vuotiaiden Helsingin alueen mestaruuden Kai Pahlmanin ja Hannu Kankkosen joukkuetta vastaan. Hän oli joukkueensa paras maalintekijä ja oli tunnettu juoksuvoimastaan. Kuusela lopetti aktiivisen jalkapallon harjoittelun vuoden 1948 jälkeen, vaikka muun muassa Aatos Lehtonen oli kehottanut häntä jatkamaan.


title: Seppo Kuusela

text: Jalkapallon ja yleisurheilun lisäksi Kuusela pelasi käsipalloa, jossa hän edusti junioritasolla HOK-Veikkoja. Vuonna 1950 hän siirtyi Unioniin, jossa hän nousi myöhemmin seuran edustusjoukkueeseen. Unionissa pelasivat muun muassa Matti Kannas ja Saulo Haarla. Seura kuului Suomen parhaimpiin, niinpä Union pääsi Kuuselan ollessa 17-vuotias pelaamaan Suomen maajoukkueen nimellä kansainväliseen turnaukseen. Joukkue voitti Suomen-mestaruuden vuosina 1953 ja 1955. Kuusela nousi käsipallourallaan maajoukkueen kakkosketjuun, ja hän olisi päässyt myös edustamaan Suomea lajin MM-kilpailuihin. Hän asetti koripallomaajoukkueen kuitenkin edelle eikä lähtenyt käsipallon arvokilpailuihin. Kuusela lopetti aktiivisen käsipalloilun muutamaksi vuodeksi mutta jatkoi pelaamista vuonna 1957. Hän jatkoi pelaamista Unionissa ja nousi samalla maajoukkueen tärkeimpien pelaajien joukkoon. Lopullisesti Kuusela lopetti käsipallon 1950-luvun lopulla.


title: Seppo Kuusela

text: Muista urheilulajeista huolimatta Kuusela pelasi koripalloa Kiri-Veikkojen juniorijoukkueissa. Hän voitti kaudella 1951 ensimmäisen koripallon Suomen-mestaruutensa, kun Kiri-Veikot voitti A-junioreiden loppuottelussa Kotkan Reippaan. Kuusela oli kauden aikana joukkueensa paras pistemies. Nousu seuran edustusjoukkueeseen oli kuitenkin vaikeaa, sillä HOK-Veikoissa pelasi kausittain 6–7 maajoukkuepelaajaa. Kaudeksi 1952 Kuusela kuitenkin nostettiin edustusjoukkueeseen yhdessä Juhani Kalan kanssa. Hän ei saanut paljon peliaikaa, mutta kausi päättyi Suomen-mestaruuteen. Joukkuetta edustivat muun muassa Juhani Kyöstilä, Oiva Virtanen, Pertti Mutru, Timo Suviranta ja Raine Nuutinen. Keväällä 1952 HOK lopetti seuran sponsoroinnin, jolloin seuran uudeksi nimeksi äänestettiin Pantterit. Kaudella 1953 Kuusela nousi joukkueen avausviisikkoon Juhani Kyöstilän tilalle. Samana kautena hänestä tuli Panttereiden paras korintekijä. Joukkueen pelaajat oli roolitettu hyvin, ja pelaajien tietämys lajista oli aikakauteen nähden laadukas. Pantterit jatkoi HOK-Veikkojen aloittamaa mestaruusputkea, ja joukkue voitti kauden 1953 päätteeksi Suomen-mestaruuden.


title: Seppo Kuusela

text: Kausien puolessavälissä pelattiin haastajapelaajien ja maajoukkueen välinen ottelu, johon Kuusela valittiin ensimmäisen kerran vuonna 1954. Haastajajoukkue hävisi ottelun niukasti. Joukkueen tehokkaimmat pelaajat olivat Timo Lampén ja Kuusela, jotka tekivät molemmat 24 pistettä. Pantterit oli seuraavien vuosien ajan mestaruuskilpailussa voittamaton, sillä seura voitti Suomen-mestaruuden kausina 1954, 1955 ja 1956. Ennen kautta 1957 Panttereiden tärkein pelaaja Timo Suviranta lähti ulkomaille opiskelemaan, eikä media pitänyt tämän takia seuran Suomen-mestaruutta todennäköisenä. Pantterit päätti kauden kuitenkin viidenteen perättäiseen Suomen-mestaruuden nykynimellään. Joukkue pelasi myös kansainvälisiä turnauksia, joissa se menestyi hyvin. Esimerkiksi San Remossa järjestetyssä turnauksessa Pantterit sijoittui toiseksi Crvena zvezdan jälkeen. Lisäksi joukkue pelasi Kreikan-mestaria, Panelliniosia vastaan ja hävisi muutamalla pisteellä.


title: Seppo Kuusela

text: Suomessa Panttereiden mestaruusputki katkesi kaudella 1958, jolloin seura ei sijoittunut edes SM-mitaleille. Samana kautena Pantterit osallistui Euroopan cupiin, jossa se hävisi niukasti Legia Varsovalle. Kaudella 1959 joukkue palasi Suomen-mestariksi. Samoihin aikoihin Kuusela sai ammattilaistarjouksen ranskalaiselta RCM Toulouselta, joka pelasi maansa pääsarjassa. Hän harkitsi tarjousta, mutta päätti olla siirtymättä Ranskaan. Pantterit osallistui myös kaudella 1958–1959 Euroopan cupiin, mutta Racing Basket Antwerpen eteni otteluparista jatkoon. Vuoden 1959 päätteeksi Kuusela valittiin ensimmäistä kertaa Vuoden koripalloilijaksi. Kaudella 1959–1960 Pantterit oli jälleen mukana Euroopan cupissa, mutta ensimmäisen kierroksen otteluparista Polonia Varsova pääsi lopulta jatkoon. Kausi 1960 päättyi Suomessa huonosti, sillä Pantterit ei päässyt SM-mitaleille.


title: Seppo Kuusela

text: Pantterit ei pystynyt enää 1950-luvun vaihteessa nousemaan mitalisijoille, ja pelaajien motivaatio kärsi, kun joukkueen runkopelaajat vaihtoivat seuraa. Henkilökohtaisella tasolla Kuusela sai kuitenkin arvostusta, ja hänet valittiin vuonna 1960 toista kertaa perättäin vuoden koripalloilijaksi. Lisäksi hän voitti ensimmäistä kertaa SM-sarjan pistetilaston. Kuusela teki kauden aikana pisteitä keskimäärin 27,5 ottelua kohden. Hän voitti myös kautena 1961 sarjan korikuninkuuden tehtyään 24,8 pistettä ottelua kohden. Huonojen peliesitysten takia Kuusela harkitsi siirtymistä toiseen suomalaisseuraan. Hän oli saanut jo peliuransa aikana sopimustarjouksia useilta seuroilta: esimerkiksi Tampereen Kiertäjät, Kotkan Työväen Palloilijat ja Lahden NMKY olivat kiinnostuneita hänestä. Kuusela oli jo valmis siirtymään Lahteen, mutta tällöin Tapion Honka teki hänelle sopimustarjouksen. Neuvottelujen jälkeen hän siirtyi Honkaan.


title: Seppo Kuusela

text: Kuuselan siirto Honkaan otettiin Panttereissa huonosti vastaan, ja seura halusi pitkittää Kuuselan pääsyä pelikentille. Hän pääsi lopulta pelaamaan ensimmäisen ottelunsa Hongan paidassa marraskuussa 1963. Joukkuetta edustivat muun muassa Jyrki Immonen ja Pekka Airas, jolloin joukkueessa oli sekä kokeneita että nuoria pelaajia. Hongan pelit eivät sujuneet kuitenkaan odotusten mukaisesti, ja kausi 1963–1964 päättyi putoamiseen Suomensarjaan. Honka pelasi toisella sarjatasolla ainoastaan yhden kauden ja nousi kauden 1964–1965 päätteeksi odotetusti takaisin SM-sarjaan. Samalla monet joukkueen pelaajista lopettivat uransa, ja joukkuetta jouduttiin uudistamaan. Uusina pelaajina seuraan tulivat muun muassa Kari Lahti, Kari Rönnholm ja Martti Liimo. Uudet pelaajat saivat vanhoilta seuroiltaan pitkät karenssiajat, minkä takia Hongan peli takelteli alkukaudesta. Yhteinen pelitapa löytyi loppukauden aikana, ja kausi 1965–1966 päättyi SM-sarjan neljänteen sijaan.


title: Seppo Kuusela

text: Kesän 1966 aikana Honka pelasi turnauksia Euroopassa. Kuusela teki vaikutuksen Etelä-Euroopan lehdistöön, ja hän teki harjoitusotteluissa muun muassa 40 pistettä Paris UC:ta vastaan. Euroopan-kiertueen jälkeen Liimo ilmoitti siirtyvänsä takaisin HKT:hen, mutta joukkuetta saatiin vahvistettua Uolevi Mannisella. Kausi 1966–1967 ei alkanut Hongalta hyvin, sillä Jyrki Immonen joutui loukkaantumisen takia olemaan koko kauden sivussa. Vastoinkäymisistä huolimatta joukkue hävisi runkosarjassa vain kolme ottelua. Tämän johdosta seura eteni mestaruuden uusintaotteluun Kotkan Työväen Palloilijoita vastaan. Loppuottelu päättyi KTP:n voittoon ja Honka päätti kauden SM-hopeaan.